Dôležité právne oznámenie

|

52007DC0803(05)

Odporúčanie Komisie o všeobecných usmerneniach pre hospodárske politiky členských štátov a Spoločenstva (podľa článku 99 Zmluvy o ES)  /* KOM/2007/0803 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 11.12.2007KOM(2007) 803 v konečnom zneníČASŤ IOZNÁMENIE KOMISIE EURÓPSKEJ RADEStrategická správa o obnovenej Lisabonskej stratégii pre rast a zamestnanosť: spustenie nového cyklu (2008 – 2010) Kráčame s duchom zmienKRÁČAME S DUCHOM ZMIENOpätovným rozbehnutím Lisabonskej stratégie v roku 2005 a sústredením sa na rast a zamestnanosť Európa prešla veľký kus cesty. Únia výrazne a natrvalo zmenila spôsob práce: tesné partnerstvo a jasné rozdelenie zodpovednosti medzi členské štáty a Komisiu jej pomohli posunúť sa o veľký krok vpred.Výsledky vidno už teraz. Hospodárstvo funguje oveľa lepšie, ako tomu bolo v roku 2005. Údaje o raste nemožno nechať bez povšimnutia. Za posledné dva roky bolo vytvorených takmer 6,5 milióna nových pracovných miest. Predpokladá sa, že do roku 2009 sa vytvorí ďalších 5 miliónov. Za týmito údajmi sú milióny Európanov, ktorým bolo umožnené povstať z mizérie nezamestnanosti a ktorých životy sa zmenili k lepšiemu.Pravdaže tento súčasný vzostup má cyklický charakter. Ale štrukturálne reformy uskutočňované členskými štátmi a Úniou v rámci Lisabonskej stratégie počas posledných pár rokov urobili svoje a sú najlepšou ochranou pred cyklickým poklesom.Lisabonská stratégia je prostriedkom, pomocou ktorého EÚ kráča s duchom zmien. Je podstatnou súčasťou reakcie Únie na globalizáciu a pomáha Európanom zúčastňovať sa na formovaní všetkých nových výziev a príležitostí.Reforma môže byť tvrdá. Niekedy dokonca neobľúbená. Ale cesta reforiem je jediná možná, ktorá je v súlade s potrebami súčasnej doby. Náš doterajší úspech by nás mal motivovať vynakladať ďalšie úsilie v ďalšom cykle stratégie.To znamená kráčať s duchom zmien. Ešte vždy zostáva príliš veľa Európanov nezamestnaných. Stále nemáme ideálne podnikateľské prostredie. Európa je roztrieštená, pokiaľ ide o podporu inovácií, výskumu a rozvoja; prispievanie súkromného sektora je stále nedostatočné. Len nedávno sme začali transformovať EÚ na hospodárstvo s malými emisiami oxidu uhličitého. Vzhľadom na riziko globálneho spomalenia rastu je potrebné presadzovať reformu a zvýšiť pružnosť našich ekonomík.Lisabonská stratégia potrebuje silné vedenie. S vodcovstvom Európy prichádzajú činy. Prioritné opatrenia dohodnuté na zasadnutí Európskej rady na jar 2006 uviedli veci do pohybu. Vo väčšine členských štátov sa v súčasnosti oveľa ľahšie a rýchlejšie zakladá podnikanie. Boli dohodnuté spoločné zásady flexiistoty. Uvedené predstavuje pevný základ sviežej politickej motivácie.Na tejto hybnej sile musíme stavať a dohodnúť sa na nových cielených opatreniach. Nasleduje príklad toho, čo musíme spoločne podniknúť:-  znížiť počet osôb s neukončenou školskou dochádzkou a zabezpečiť, aby za vekom globalizácie nikto nezaostával,-  dať Európe „piatu slobodu“, slobodný pohyb znalostí, umožniť Európe využiť kapitál jej tvorivého potenciálu,-  udržať Európu na čele internetového veku a motivovať inovácie rozšírením vysokorýchlostného internetu,-  stimulovať malé a stredné podniky prostredníctvom zákona o malých podnikateľoch v Európe,-  významne zlepšiť energetickú efektívnosť našich budov využívaním našich bohatých rozpočtov na verejné obstarávanie s cieľom podnietiť zmenu,-  posilniť prepojenie vzdelávania, výskumu a inovácií, najmä zriadením a fungovaním Európskeho inovačného a technologického inštitútu (EIT) a spoločných technologických iniciatív.Európa dostala úžasnú možnosť premeniť sa na tvorivú, modernú, inováciám naklonenú ekonomiku s malými emisiami oxidu uhličitého, dynamickým podnikateľským prostredím, vysokokvalifikovanou pracovnou silou a kvalitným vzdelávacím systémom, to všetko podopreté silným modelom systému sociálneho zabezpečenia. Lisabonská stratégia pre rast a zamestnanosť je jednou z vecí, ktoré svojím programom založenom na dostupnosti, príležitostiach a solidarite pomáhajú Európanom k úspechu a umožnia nám čerpať výhody našej otvorenosti širšiemu svetu a formovať globalizáciu takým spôsobom, aby odrážala európske hodnoty.José Manuel Durão BarrosoV Bruseli 11. decembra 2007OBSAH1. Úvod 52. Štrukturálne reformy implementované počas prvého lisabonského cyklu (2005 – 2008) 63. Prehĺbenie Lisabonskej stratégie v ďalšom lisabonskom cykle 73.1. Napredovanie s reformami na národnej úrovni 83.2. Posilnenie koordinácie hospodárskej politiky 83.3. Reformy potrebné na úrovni Spoločenstva vrátane Lisabonského programu Spoločenstva 93.4. Formovanie vonkajšej agendy 93.5. Integrácia národných opatrení, opatrení na úrovni Spoločenstva a medzinárodných opatrení do účinnej politickej reakcie 104. Činnosť v štyroch prioritných oblastiach 114.1. Investície do ľudí a modernizácie trhov práce 114.2. Uvoľnenie podnikateľského potenciálu, najmä MSP 134.3. Investície do znalostí a inovácií 144.4. Energetika a zmena klímy 165. Nadviazanie na zasadanie Európskej rady, ktoré sa uskutoční na jar 2008 181. ÚVODOpätovným rozbehnutím Lisabonskej stratégie v roku 2005 sa Európska únia a jej členské štáty zaviazali k novému partnerstvu zameranému na zabezpečenie trvalo udržateľného rastu a zamestnanosti.Po takmer troch rokoch sú výsledky tohto partnerstva jasne viditeľné. Hospodársky rast stúpol z hodnoty 1,8% v roku 2005 a očakáva sa, že dosiahne 2,9% v roku 2007 a 2,4% v roku 2008. Hoci väčšia časť nedávneho zvratu smerom nahor má cyklický charakter, svojím dielom prispeli aj štrukturálne reformy v členských štátoch. Za posledné dva roky bolo vytvorených takmer 6,5 milióna nových pracovných miest. Očakáva sa, že do roku 2009 sa vytvorí ďalších 5 miliónov pracovných miest. Nezamestnanosť by mala klesnúť pod 7%, čo je najmenej od polovice 80-ych rokov. Zamestnanosť, ktorá sa momentálne pohybuje na úrovni 66%, sa značne priblížila k celkovému lisabonskému cieľu – 70%. Po prvýkrát v desaťročí šiel silný nárast zamestnanosti ruka v ruke s náramným vzrastom produktivity. Životná úroveň v členských štátoch, ktoré nedávno vstúpili do EÚ, viditeľne rastie.Nie všetky členské štáty sa však pustili do reforiem s rovnakým odhodlaním. Reformy v niektorých oblastiach, napr. otváranie trhov a zvládanie segmentácie trhu práce, zaostávajú. Takisto celkové prostredie je čoraz menej priaznivé v dôsledku globálneho hospodárskeho poklesu, finančného rozruchu a vyšších cien komodít.Na neformálnom zasadnutí Európskej rady v októbri 2007 v Lisabone čelní predstavitelia štátov a vlád diskutovali o reakcii Európy na globalizáciu[1]. Potvrdili ústredné miesto obnovenej Lisabonskej stratégie a vyjadrili vôľu prehĺbiť ju počas ďalšieho cyklu. Zdôraznili aj to, že EÚ by mala využiť túto stratégiu na formovanie globalizácie takým spôsobom, aby to bolo v súlade s jej vlastnými hodnotami a záujmami. Model rozvoja EÚ, ktorý je kombináciou konkurencieschopnosti, solidarity a trvalej udržateľnosti, ako aj jej dlhoročné skúsenosti s hospodárskou integráciou môžu predstavovať vo veku globalizácie značné výhody. Podpísaním Lisabonskej zmluvy vstúpi EÚ do nového štádia vývoja. Po vyriešení kľúčových inštitucionálnych otázok sa EÚ teraz už môže venovať riešeniu záležitostí, ktoré najviac ovplyvňujú každodenný život jej občanov.V prvej časti tohto oznámenia určeného pre zasadanie Európskej rady na jar 2008 sú vytýčené návrhy Komisie na smerovanie pokračovania stratégie. Popri zdôraznení dôležitosti makroekonomickej stability Komisia kladie dôraz aj na potrebu implementácie zostávajúcich reforiem, aby sa posilnili základy na udržanie solídneho hospodárskeho rastu v budúcnosti a EÚ dokázala zniesť nepriaznivý vývoj svetovej ekonomiky.Druhá časť obsahuje hodnotenie pokroku dosiahnutého každým členským štátom (a v eurozóne) pri plnení svojho národného programu reforiem a osobitných odporúčaní pre jednotlivé krajiny prijatých Radou[2]. Tretia časť je sprievodný dokument, kde možno nájsť podrobné hodnotenie pokroku v politickej oblasti[3]. Lisabonský súbor opatrení ďalej obsahuje: (1) návrh na aktualizáciu osobitných odporúčaní pre jednotlivé krajiny a „sledovaných bodov“ (angl. „points to watch“); (2) návrh na odporúčanie Rady aktualizovať Integrované usmernenia pre rast a zamestnanosť;(3) nový Lisabonský program Spoločenstva; a (4) analýzu preorientovania štrukturálnych fondov na podporu rastu a zamestnanosti.2. ŠTRUKTURÁLNE REFORMY IMPLEMENTOVANÉ POčAS PRVÉHO LISABONSKÉHO CYKLU (2005 – 2008)Hoci vo všeobecnosti panuje zhoda v tom, čo treba urobiť, tempo samotného prinášania výsledkov je nerovnomerné. Všetky členské štáty zavádzajú od roku 2005 významné reformy, niektorým sa v tom však darí lepšie ako iným. Za ostatných 12 mesiacov bolo badať určité znaky tzv. „reformnej únavy“.Pozitívne je, že rozpočtové deficity klesli z 2,5% HDP v roku 2005 na prognózovanú 1,1% v roku 2007, kým verejné dlhy klesli zo 62,7% v roku 2005 na úroveň tesne pod 60% v roku 2007. Pomerne silné rastové podmienky však neboli plne využité na zníženie štrukturálnych deficitov, a to najmä v eurozóne.V niektorých členských štátoch však zlepšujúce sa rastové podmienky sprevádzal postupný nárast pasívnej bilancie, veľké deficity bežného účtu so známkami „prehriatej ekonomiky“, strata konkurencieschopnosti, zvyšovanie zadĺženosti domácností, ako aj rapídny nárast cien nehnuteľností.Euro výrazne podržalo stabilitu. Uľahčilo fungovanie jednotného trhu v prospech eurozóny a EÚ ako celku. Potenciálne odhadovaná miera rastu HDP v eurozóne stúpla od roku 2005 o 0,2 percentuálneho bodu na 2,25%, čiastočne vplyvom štrukturálnych reforiem.Rast produktivity dosiahol v roku 2006 hodnotu 1,5% v porovnaní s ročnou mierou rastu 1,2% medzi rokmi 2000 a 2005. Európa však stále zaostáva za ostatnými čelnými ekonomikami tak v investíciách do informačných a komunikačných technológií (IKT), ako aj v podmienkach ich využívania na zvyšovanie produktivity. Sieťové odvetvia a služby sa len pomaly otvárajú hospodárskej súťaži a ich vstupu na trh stále bránia značné prekážky. Niektoré členské štáty zaostávajú vo vykonávaní smerníc o vnútornom trhu. Rovnako neprinieslo plody ani úsilie skvalitniť rámec duševného a priemyselného vlastníctva a urýchliť zavádzanie štandardizácie.Postupne sa plní program EÚ v oblasti lepšej právnej regulácie, hoci mnohé členské štáty ešte len musia implementovať potrebné nástroje vrátane hodnotení vplyvu a metód na meranie a znižovanie administratívneho zaťaženia.Takmer vo všetkých členských štátoch sa výrazne uľahčil a zlacnel proces začínania s podnikaním. Európa ako celok však zatiaľ nemá dynamickú podnikateľskú kultúru. Úsilie zlepšiť podnikateľské prostredie je až príliš často rozkúskované namiesto toho, aby tvorilo súčasť integrovanej stratégie smerujúcej k rastu MSP. Kým členské štáty sa stanovením cieľov zaviazali významne zvýšiť investície do výskumu a vývoja, čo by malo pomôcť EÚ priblížiť sa do roka 2010 k vlastnému cieľu 3% z HDP, dostupné údaje zatiaľ neodrážajú túto ambíciu.Impozantne vzrástla zamestnanosť, hoci nie vo všetkých regiónoch a skupinách. Mnohé členské štáty začali reformovať svoje dôchodkové systémy a spôsob predčasného odchodu do dôchodku. Táto skutočnosť prispela k výraznému a trvalo udržateľnému nárastu v miere zamestnanosti starších pracovníkov, hoci 50% cieľ je ešte vždy ďaleko. Významne vzrástla zamestnanosť žien (je na úrovni 57,2%, čo sa blíži k 60% cieľu), hoci členské štáty by mali prijať ešte aj ďalšie kroky na presadzovanie rodovej rovnosti na trhu práce.Približne polovica členských štátov vyvinula – alebo vyvíja – politiku založenú na flexiistote. Výsledky tejto politiky však zostávajú rozkúskované. Od pasívnej politiky trhu práce sa postupne prechádza na aktívnu politiku. Členské štáty reformujú svoje systémy sociálneho zabezpečenia, najmä prostredníctvom zmien v daňových systémoch a systémoch zabezpečenia, s cieľom vyvážiť práva a povinnosti. Boli zavedené pružnejšie zmluvné podmienky pre určité kategórie pracovnej sily (napr. pre tých, čo vstúpili na trh práce len nedávno), neboli však podopreté dostatočnými príležitosťami nadobudnúť nové zručnosti a kvalifikácie, ktoré ľuďom môžu pomôcť napredovať na trhu práce. Oveľa ťažšej úlohe zreformovať pravidlá upravujúce ostatné druhy pracovných zmlúv nebola venovaná veľká pozornosť. V dôsledku toho zostávajú trhy práce segmentované a rozdelené na jeho dobre chránených členov a „nezabezpečených vydedencov“, ktorých pracovné zmluvy majú neisté vyhliadky.Takisto celoživotné vzdelávanie má stále ďaleko od potrebnej úrovne, najmä v prípade nízkokvalifikovaných, ktorí by to potrebovali najviac. Systémy vzdelávania a odbornej prípravy ešte nie sú dostatočne pripravené na potreby trhu práce.EÚ urobila prvé kroky v úsilí premeniť sa na spoločnosť s malými emisiami oxidu uhličitého. Pri plnení celkového kjótskeho cieľa pre EÚ nastal pokrok a na zasadnutí Európskej rady na jar 2007 si EÚ predsavzala splniť ambiciózne ciele pri znižovaní emisií skleníkových plynov a zvyšovaní podielu obnoviteľných energií do roku 2020.Podrobnú správu o napredovaní na úrovni členských štátov možno nájsť v druhej časti tohto oznámenia.3. PREHĺBENIE LISABONSKEJ STRATÉGIE V ďALšOM LISABONSKOM CYKLEHoci ekonomika sa nachádza v lepšej forme, ako bola v roku 2005, do nového lisabonského cyklu vchádza EÚ na pozadí spomaleného globálneho rastu, rizík vyplývajúcich z finančného rozruchu a stúpajúcich cien ropy a komodít. Je preto ten najvhodnejší čas rozhodnúť sa prehĺbiť plnenie Lisabonskej stratégie s cieľom upevniť dôveru a posilniť hospodárske základy, ktoré by dokázali vydržať prípadný hospodársky úpadok.3.1. Napredovanie s reformami na národnej úrovniUskutočniť zostávajúce reformy predstavuje pre členské štáty rozhodujúcu výzvu do budúceho cyklu – najmä reformy v oblastiach, ktoré sú podrobne uvedené v osobitných odporúčaniach pre jednotlivé krajiny a v „sledovaných bodoch“.Vzhľadom na to, že zaviesť reformy a dopracovať sa k výsledkom trvá istý čas, Komisia navrhuje, aby súčasný súbor odporúčaní zostal poväčšine nezmenený a iba sa upravili podľa pokroku dosiahnutého od ich prijatia na jar 2007.Aby ich vplyv na rast a zamestnanosť bol maximálny možný, je potrebné, aby nová generácia programov politiky súdržnosti EÚ vyčlenila viac ako 60% svojich prostriedkov[4] na podporu národných programov reforiem. Pokiaľ ide o súdržnosť, na obdobie rokov 2007–2013 bude k dispozícii 347 miliárd EUR. Táto suma bude doplnená spolufinancovaním z verejného i súkromného sektora štátov, a to vo výške približne 160 miliárd EUR. Celkovo sa do roku 2013 každoročne nazhromaždí 70 miliárd EUR, zväčša určených na podporu národných programov reforiem. Keďže v súčasnosti je programovacie obdobie zavŕšené, je potrebné zabezpečiť, aby výdavky súhlasili s vyčlenenými sumami a neboli následne presúvané do oblastí s nižšou prioritou.Do obnovenej Lisabonskej stratégie sa prostredníctvom plánovania a plnenia programov súdržnosti, na ktoré sú vyčlenené prostriedky, aktívne zapájajú aj miestne a regionálne orgány. Je potrebné vynaložiť viac úsilia na posilnenie zapojenia širšieho okruhu zainteresovaných strán a na zintenzívnenie výmeny skúseností, nápadov a osvedčených postupov, čo je už teraz silná stránka tejto stratégie. V tejto súvislosti Komisia víta veľký záujem Európskeho parlamentu, Európskeho hospodárskeho a sociálneho výboru a Výboru regiónov monitorovať rozsah zapojenia zainteresovaných strán do stratégie.3.2. Posilnenie koordinácie hospodárskej politikyEkonomiky členských štátov sú navzájom veľmi prepojené a závisia jedna od druhej. Z orientácie tým istým smerom a z včasného zosúladenia reforiem vyplýva viacero výhod. Ukázalo sa, že nový systém riadenia Lisabonskej stratégie s dôrazom na partnerstvo medzi EÚ a členskými štátmi má význam. Tieto integrované usmernenia sú kľúčovým nástrojom lepšej koordinácie hospodárskej politiky v rámci obnovenej stratégie. Ponúkajú všeobecný rámec, pod ktorým členské štáty, nachádzajúce sa v rozličných štádiách rozvoja a majúce rozličné systémy sociálneho zabezpečenia a inštitucionálne rámce, môžu plniť svoje vlastné národné programy reforiem, a sú dostatočne širokoplošné, aby umožňovali úpravy pri zmenách politického prostredia. Medzi členskými štátmi a zainteresovanými stranami panuje silná zhoda názorov v tom, že usmernenia by sa nemali meniť a treba sa sústrediť na ich vykonávanie[5].Z uvedených dôvodov Komisia navrhuje opätovne potvrdiť súčasné usmernenia na ďalší cyklus a pritom aktualizovať dôvodovú správu, kde sa vysvetľuje kontext vykonávania usmernení. Znamená to napríklad klásť väčší dôraz na také opatrenia ako viac investovať do ľudí a do modernizácie trhov práce. Členské štáty by mali zrevidovať svoje národné programy reforiem a zabezpečiť, aby boli aktuálne do nového cyklu, a do vypracúvania a plnenia svojich národných programov reforiem by mali naďalej zapájať aj široké spektrum zainteresovaných strán.Skúsenosti posledných troch rokov ukazujú, že koordináciu reforiem treba ešte viac posilniť. Komisia preto navrhuje, aby členské štáty v rámci procesu multilaterálneho dohľadu v Rade diskutovali o svojich konkrétnych reakciách na osobitné odporúčania pre jednotlivé krajiny a „sledované body“. Na upevnenie štruktúry tejto diskusie by mal každý členský štát v rámci vykonávacej správy predložiť aj akčný plán a vytýčiť v ňom opatrenia, ktoré prijme ako opatrenia nadväzujúce na uvedené odporúčania a/alebo sledované body.Ešte silnejší hlas za koordináciu reforiem sa ozýva z eurozóny. Návrhy na efektívnejšiu koordináciu a správu eurozóny budú súčasťou revízie fungovania Európskej menovej únie v desiatom roku jej pôsobenia, ktorú Komisia predloží pred letom 2008.3.3. Reformy potrebné na úrovni Spoločenstva vrátane Lisabonského programu SpoločenstvaNový Lisabonský program Spoločenstva je príspevkom Spoločenstva k obnovenej Lisabonskej stratégii. Treba sa naň pozerať ako na proťajšok národných programov reforiem; vytyčujú sa v ňom opatrenia na úrovni Spoločenstva, ktoré znamenajú prínos pre reformy uskutočňované členskými štátmi a ktoré budú mať najväčší vplyv na rast a zamestnanosť. Zatiaľ čo pre niektoré opatrenia Lisabonského programu Spoločenstva stačí, aby ich prijala Komisia, väčšina z nich si vyžaduje prioritné prijatie Radou a Parlamentom. Na posilnenie rastu a zamestnanosti je potrebné zladiť smerovanie politiky na úrovni všetkých inštitúcií EÚ a dosiahnuť dohodu, pokiaľ ide o tieto opatrenia, počas ďalšieho cyklu. Úplný Lisabonský program Spoločenstva je predstavený v samostatnom oznámení.Dôležitou úlohou na úrovni Spoločenstva je premostiť pretrvávajúce medzery vo fungovaní jednotného trhu, najmä v službách, aby bolo možné naplno čerpať výhody národných reforiem. Komisia nedávno prezentovala svoju predstavu jednotného trhu v 21. storočí[6]. Niektoré z navrhovaných opatrení sa budú uskutočňovať prostredníctvom Lisabonského programu Spoločenstva. Ich cieľom je presunúť na spotrebiteľov a malých podnikateľov väčšie právomoci a skvalitniť vykonávanie a presadzovanie pravidiel jednotného trhu, napr. prostredníctvom „centier jednotného trhu“ na národnej úrovni a pravidelným monitorovaním vývoja cien spotrebného tovaru. Posilnená spotrebiteľská legislatíva dá spotrebiteľom šancu skutočne si medzi výrobcami vyberať, čím podporia konkurenciu.3.4. Formovanie vonkajšej agendyEÚ musí chrániť svojich občanov, svoje záujmy a hodnoty – protekcionizmus však nie je riešením. Ako vedúca sila vo svetovom obchode a investovaní EÚ umožňuje otvorenosťou svojho hospodárstva zabezpečiť cenovo nízke vstupy do priemyslu, nižšie ceny a širší výber pre spotrebiteľov, konkurenčnú motiváciu pre podnikateľskú sféru a nové investície.Lisabonská stratégia funguje v kontexte globalizácie, čo treba účinnejšie zapracovať do jej plnenia. Možno to dosiahnuť viacerými spôsobmi:-  EÚ by mala využiť všetky svoje nástroje na zabezpečenie toho, že jej otvorenosť zostáva zachovaná a zodpovedá čoraz lepšiemu prístupu jej firiem na trhy tretích krajín:Multilaterálne rokovania, najmä úspešné závery z obchodného kola rokovaní v Doha, ako aj prebiehajúce bilaterálne obchodné rokovania treba využiť na otvorenie nových trhových príležitostí a odstránenie cla a iných obchodných prekážok[7]. Mali by sa využiť aj na presadzovanie prístupu založeného na pravidlách podporujúcich vyššiu úroveň sociálnej a environmentálnej ochrany. Okrem toho Komisia bude každoročne podávať správu o prístupe na trh a vymenúvať v nej krajiny a sektory, kde stále neboli odstránené markantné prekážky. Normálne by tento postup mal viesť k diskusii s dotknutými krajinami. Ak problémy budú pretrvávať, malo by sa zvažovať použitie obchodných nástrojov a/alebo opatrení Spoločenstva vo WTO. Zvláštna pozornosť sa bude venovať zlepšeniu prístupu na trhy verejného obstarávania a presadzovaniu práv duševného vlastníctva, spravodlivej hospodárskej súťaže, ako aj prístupu na trh pre MSP.-  EÚ by mala aktualizovať svoj strategický dialóg s tretími krajinami s cieľom vyvinúť vzájomne výhodné riešenia a presadzovať vyššie normy a užšie zbližovanie regulačného prostredia:Vďaka skúsenostiam s jednotným trhom EÚ môže ponúknuť kľúčovým partnerom konkrétne odborné a pre nich výhodné znalosti (napr. z oblasti trhovej integrácie, sociálnej ochrany, práv zamestnancov, zdravotnej starostlivosti, ochrany životného prostredia, pravidiel hospodárskej súťaže, colnej politiky) a v diskusiách sa môžu riešiť aj problémy v oblastiach, kde má EÚ strategické záujmy (napr. prístup na trh, energetika, zmena klímy, riadenie migrácie, dôstojná práca, technologické normy a práva duševného vlastníctva, politika MSP). Mali by sa vyvinúť nové prístupy zohľadňujúce špecifiká každého partnera ako napr. nedávno rozbehnutá Transatlantická hospodárska rada. Zvláštnu pozornosť treba venovať najmä susedným krajinám Únie.3.5. Integrácia národných opatrení, opatrení na úrovni Spoločenstva a medzinárodných opatrení do účinnej politickej reakcieNa zasadnutí Európskej rady na jar 2006 sa odsúhlasili štyri prioritné oblasti predstavujúce piliere obnovenej stratégie (znalosti a inovácie, uvoľnenie podnikateľského potenciálu, investície do ľudí a modernizácie trhov práce a energetické/klimatické zmeny). Tieto oblasti sú prepojené; pri ich paralelnom riešení tvoria integrovanú politickú stratégiu.V každej z týchto oblastí bol na zasadnutí Európskej rady na jar 2006 potvrdený obmedzený počet špecifických, konkrétnych opatrení, ktoré by mali priniesť výsledky do konca prvého cyklu. Úspešnosť vykonávania týchto opatrení je dobrá. V súčasnosti je napríklad možné takmer vo všetkých členských štátoch začať podnikať v priebehu jedného týždňa po návšteve jediného jednotného kontaktného miesta. Bola dosiahnutá dohoda o spoločnom súbore zásad flexiistoty. Po rozhodnutí Európskej rady vytýčiť 25% cieľ bolo zníženie administratívnej záťaže veľmi silne motivované. Z týchto príkladov vyplýva, že obnovená Lisabonská stratégia môže prinášať priame a hmatateľné výhody tak podnikateľom, ako aj občanom. Všetko uvedené predstavuje solídnu platformu, z ktorej môže Európska rada vychádzať a poskytnúť ďalší impulz na plnenie stratégie odsúhlasením obmedzeného súboru ďalších opatrení, ktoré by mali priniesť výsledky do roku 2010.Obnovená stratégia je založená na partnerskom prístupe, ktorý zohľadňuje, že na riešení spoločných problémov sa musí naplno zúčastňovať každá jedna úroveň. Stanovenie prioritných oblastí je spôsob, ako spojiť tieto rozličné úrovne. Opatrenia, ktoré musia vykonať členské štáty, by sa mali objaviť v ich národných programoch reforiem; opatrenia vyžadujúce si činnosť na úrovni Spoločenstva by sa mali plniť prostredníctvom Lisabonského programu Spoločenstva. Navyše, väčšinu z nich možno uskutočniť iba vtedy, ak sú podopreté proaktívnou vonkajšou politikou, ktorá má pomôcť EÚ formovať globalizáciu a čerpať výhody, ktoré z nej plynú.4. ČINNOSť V šTYROCH PRIORITNÝCH OBLASTIACH4.1. Investície do ľudí a modernizácie trhov práce„Flexiistota“ je zameraná na vytvorenie rovnováhy medzi flexibilitou a istotou na trhu práce. Jej cieľom je zabezpečiť, aby sa všetci občania tešili vysokej úrovni istoty zamestnania, t. j. aby si dokázali ľahko nájsť dobré pracovné miesto v ktoromkoľvek období svojho aktívneho života. Pomáha zamestnaným aj zamestnávateľom uchopiť príležitosti, ktoré nám ponúka globalizácia. Po dosiahnutí dohody medzi sociálnymi partnermi Európska rada súhlasila s potvrdením návrhu Komisie na spoločné zásady „flexiistoty“[8]. Členské štáty by ich teraz mali implementovať a prispôsobiť svojej špecifickej situácii.Potreba prehĺbiť úsilie na potláčanie sociálneho vylúčenia a integráciu ľudí na okraji spoločnosti, predovšetkým prostredníctvom aktívneho začlenenia politiky, patrí medzi kľúčové. Znižovanie chudoby je ústrednou témou obnovenej Lisabonskej stratégie, keďže kladie dôraz na rast a zamestnanosť a vykonávanie opatrení, prostredníctvom ktorých sa investuje do ľudských schopností a ktoré zabezpečujú prostredie rovnakých príležitostí, primeranú sociálnu ochranu, ako aj dobré a kvalitné pracovné miesta. Rovnako treba ešte viac pomáhať nízkokvalifikovaným pracovníkom, prisťahovalcom a ľuďom so zdravotným postihnutím a podporovať rozvoj ich zručností a kvalifikácie.Investovať viac do vzdelávania a získavania kvalifikácie počas celého života je dôležité nielen preto, aby Európa uspela vo veku globalizácie, ale je to aj jeden z najúčinnejších spôsobov, ako bojovať proti nerovnosti a chudobe. Vo veľmi ranom veku sa u detí rozvíja schopnosť nadobúdať znalosti počas celého ich budúceho života. Neskôr, prostredníctvom základného a stredoškolského vzdelania získavajú schopnosť čítať, ktorá je nevyhnutnou podmienkou napredovania. Žiaľ, jeden z piatich 15-ročných Európanov nevie poriadne čítať. Jeden zo šiestich mladistvých vo veku od 18 do 24 rokov ukončil školu po absolvovaní nižšieho stredoškolského vzdelania. Uvedené skutočnosti týmto mladým ľuďom nesmierne sťažujú vstup na trh práce a napredovanie na ňom. Mnohí z nich skončia ako dlhodobo nezamestnaní. Európa nijako zvlášť nepokročila pri dosahovaní svojich cieľov v tejto oblasti. Je potrebné vyvinúť systematické úsilie na zvyšovanie základnej kvalifikácie mladých ľudí a na radikálne potlačenie ukončovania školskej dochádzky predčasne. Aby však nastala významná zmena, musíme na ňu sústreďovať zdroje počas viacročného obdobia.Osobný rozvoj a rozvoj jazykových znalostí môžu byť výrazne motivované štúdiom v zahraničí. Program Erasmus umožnil takmer dvom miliónom mladých Európanov študovať v zahraničí. Jeho výhody by malo využívať viac mladých ľudí, aby sa program časom stal bežnou súčasťou univerzitného vzdelania.Ak sa zabezpečí, že kvalifikácia a zručnosť získaná popri práci bude uznaná v celej Európe, veľmi sa tým zvýši motivácia, aby ľudia pokračovali v nadobúdaní nových zručností a kvalifikácie počas produktívneho veku. Nedávno dohodnutý európsky kvalifikačný rámec pomôže dosiahnuť tento cieľ, ak členské štáty urýchlene prispôsobia svoje vnútroštátne kvalifikačné systémy a rámce tomuto európskemu rámcu.Rozvíjaním kvalifikácií a celoživotným vzdelávaním sa podporuje politika flexiistoty prostredníctvom posilňovania flexibility, istoty zamestnania a mobility, pokiaľ ide o zmenu pracovného miesta. Je potrebné vyvinúť silnejšie a konkrétnejšie orientované politiky odborného vzdelávania s cieľom naplniť výzvu aktívneho starnutia a prispieť k zvyšovaniu produktivity a zamestnateľnosti. Tomuto úsiliu môže výrazne napomôcť Európsky sociálny fond.Viac treba uvažovať aj o prognózovaní a monitorovaní budúcich potrieb v oblasti zručností a kvalifikácie a popri potláčaní nedostatku kvalifikovanej pracovnej sily i pracovnej sily ako takej, čo sa prejavuje v čoraz väčšom počte sektorov, Európa bude musieť zlepšiť mobilitu a zadefinovať regulovanú prisťahovaleckú politiku. Túto politiku musia dopĺňať opatrenia na skvalitnenie hospodárskej a sociálnej integrácie prisťahovalcov.Popri revízii jednotného trhu Komisia založila svoju predstavu o budúcnosti na programe zameranom na úspech, príležitosti a solidaritu a rozbehla verejné konzultácie, aby zistila názory spoločnosti na tieto kľúčové otázky. Výsledky konzultácií sa zapracujú do obnovenej sociálnej agendy, ktorá sa má prijať do polovice roka 2008.Výraznejšie investície do ľudí prostredníctvom celoživotného prístupu k zamestnanosti a vzdelávaniu, modernizácia trhov práce a opätovné posilnenie sociálneho začlenenia:Opatrenia Spoločenstva:- do polovice roka 2008 Komisia navrhne obnovenú sociálnu agendu zameranú na dostupnosť, príležitosti a solidaritu a zohľadňujúcu novú sociálnu realitu v Európe; táto agenda sa bude venovať najmä problematike mladých, vzdelávania, migrácie a demografie,- Komisia bude prezentovať návrhy riešenia nedostatku kvalifikovanej a zručnej pracovnej sily skvalitnením prognózovania a monitorovania budúcich požiadaviek v oblasti zručností a kvalifikácie,- Komisia bude v roku 2008 prezentovať návrhy na spoločnú prisťahovaleckú politiku.Členské štáty by mali:- implementovať dohodnuté spoločné zásady „flexiistoty“ vymedzením národného smerovania v národných programoch reforiem do polovice roka 2008,- zvýšiť dostupnosť kvalitných služieb v oblasti starostlivosti o dieťa v súlade s národnými cieľmi a cieľmi Spoločenstva, a to vrátane finančnej dostupnosti,- vypracovať akčné plány a vytýčiť ciele zamerané na radikálne potlačenie ukončovania školskej dochádzky predčasne a na zlepšenie základnej gramotnosti v čítaní,- napojiť národné a regionálne programy na program Erasmus s cieľom zvýšiť počet študentov zúčastňujúcich sa na medzinárodných výmenách,- do roka 2010 vypracovať kvalifikačný rámec zosúladený s európskym rámcom.4.2. Uvoľnenie podnikateľského potenciálu, najmä MSPV dôsledku toho, že členské štáty vykonávajú rozhodnutia zo zasadnutia Európskej rady uskutočneného na jar 2006 zaviesť jednotné kontaktné miesta a ušetriť ľuďom čas tým, že v priebehu jedného týždňa alebo i kratšieho časového obdobia už môžu začať podnikať, sa podnikateľské prostredie v Európe zlepšilo. EÚ sa teraz potrebuje posunúť ešte ďalej a dohodnúť sa na stratégii integrovanej politiky, v rámci ktorej sa riešia prekážky vo všetkých štádiách vývinu MSP a ktorá umožňuje väčšiemu počtu malých podnikateľov prerásť do väčších spoločností, ktoré úspešne konkurujú iným na globálnom trhu. Táto stratégia je zhrnutá v právnom akte o malých podnikateľoch stanovujúcom zásady a konkrétne opatrenia na podporu MSP počas celej ich životnosti.Jednou z jasných priorít Únie je premostiť výrazné medzery vo fungovaní jednotného trhu, najmä v službách, aby bolo možné naplno čerpať výhody národných reforiem. Úplné a správne načasované vykonávanie smernice o službách prispeje nielen k vytvoreniu fungujúceho jednotného trhu so službami, ale zároveň bude znamenať dobrú príležitosť, ako zjednodušiť postupy, a odstrániť byrokraciu, uľahčiť prístup na trh a urýchliť zavedenie interoperabilných aplikácií v rámci elektronickej štátnej správy.Výsledky začína prinášať aj európsky program lepšej právnej regulácie a na úrovni EÚ by sa malo administratívne zaťaženie znížiť o 25%. Členské štáty si na národnej úrovni predsavzali splniť rovnako ambiciózne ciele. Dôležitou súčasťou zlepšenia podnikateľského prostredia pre MSP, ako aj podceňovaným zdrojom inovácií je modernizácia verejnej správy, najmä pokiaľ ide o jej vybavenie interoperabilnými IKT. Mnohé verejné správy v rámci lepšej právnej regulácie už teraz napĺňajú vzrastajúce očakávania, pokladajú podnikateľov a občanov za svojich zákazníkov, používajú nové technológie, presadzujú sociálne inovácie a robia organizačné zmeny s cieľom poskytovať transparentné a predvídateľné služby a účinné prostriedky nápravy. Komisia bude podporovať výmenu dobrých príkladov.Uvoľnenie podnikateľského potenciálu:Opatrenia Spoločenstva:- prijať právny akt o malých podnikateľoch v Európe, v ktorom je ustanovená stratégia integrovanej politiky zameraná na uvoľňovanie rastúceho potenciálu v každom štádiu životnosti MSP,- smerovať k splneniu cieľa do roka 2012 zredukovať administratívnu záťaž v EÚ o 25% a plniť ambiciózny program zjednodušenia,- posilniť jednotný trh, zvýšiť konkurenciu v službách a prijať ďalšie kroky na integráciu trhov s finančnými službami.Členské štáty by mali:- vynakladať trvalé a dôsledné úsilie na vykonávanie smernice o službách do konca roka 2009, dokončiť skúmanie a hodnotenie vnútroštátnej legislatívy pred koncom roka 2008 a súčasne zaviesť jednotné kontaktné miesta, elektronické vybavovanie a účinný systém administratívnej cezhraničnej spolupráce,- vytýčiť a oznámiť ciele v oblasti zníženia administratívnej záťaže na národnej úrovni pred zasadnutím Európskej rady na jar 2008,- plne využívať príležitosti ponúkané vykonávaním smernice o službách a programom lepšej právnej regulácie pri pokračovaní v modernizácii verejných správ.4.3. Investície do znalostí a inováciíV nadväznosti na rozhodnutia prijaté na zasadnutí Európskej rady na jar 2006 si členské štáty vytýčili ciele a prijali kroky na zvýšenie investícií do výskumu a vývoja. Na základe návrhov Komisie sa rozbieha Európska rada pre výskum a viacero spoločných technologických iniciatív. V roku 2009 má začať pracovať Európsky inovačný a technologický inštitút (EIT). V rámci nových programov politiky súdržnosti bude vyčlenených viac než 85 miliárd EUR na investície do znalostí a inovácií.Sú to dobré prvé kroky, ale na dosiahnutie európskych ambícií treba podniknúť oveľa viac. Členské štáty by mali prijať ďalšie opatrenia na splnenie svojich cieľov v oblasti investovania do výskumu a vývoja na rok 2010. Uvedené nás skutočne súri, pretože v roku 2006 EÚ trochu zaostala a rast investícií do výskumu a vývoja nezodpovedal silnejšiemu rastu HDP.V rámci globalizácie býva výskum a vývoj čoraz častejšie zadávaný subjektom v iných častiach sveta. V Európe zostávajú náklady na ochranu a presadzovanie inovácií príliš vysoké. Licencie na šírenie ich obsahu majú stále národný charakter. Postupy na zavedenie interoperabilných noriem sú príliš pomalé. Oblasť je spravovaná roztriešteným spôsobom, čo brzdí vývoj nových, technicky špičkových produktov a cezhraničných služieb. Príliš veľa prekážok vrátane právnych bráni univerzitám, výskumným ústavom, podnikom a výskumným pracovníkom užšie spolupracovať. Tieto prekážky brzdia aj jednu z už tradične najsilnejších stránok Európy: tvorivosť a vynaliezavosť jej obyvateľstva.Na zvrátenie tohto trendu Európa potrebuje „piatu slobodu“ – slobodu znalostí – dopĺňajúcu štyri existujúce slobody pohybu tovaru, služieb, ľudí a kapitálu. Táto „piata sloboda“ by mala urýchliť prechod EÚ na inovačnú, tvorivú znalostnú ekonomiku:-  jednou z dimenzií je vytvorenie skutočného európskeho výskumného priestoru, kde nielenže fungujú rámcové požiadavky na stimuláciu a odmeňovanie inovácií, ale výskumné a vývojové programy na oboch úrovniach – národnej i EÚ – sa navzájom dopĺňajú, kde sa zdroje prideľujú konkurenčným spôsobom smerujúcim k dosiahnutiu excelentnosti, kde sa univerzitám a podnikateľskému svetu ľahko spolupracuje, kde sa plne uznáva dosiahnuté vzdelanie a študenti, akademická obec, výskumní pracovníci a vysokokvalifikovaní pracovníci tu majú slobodu pohybu a priaznivé podmienky na spoluprácu so svetovou vedeckou komunitou,-  Európa musí zhromaždiť aj zdroje na novú generáciu nástrojov so širokou pôsobnosťou, určených pre budúce laboratóriá a zariadenia, ktoré budú nevyhnutné na to, aby sa dokázala udržať vo vedúcej pozícii v oblasti výskumu v budúcom období. Bol odsúhlasený spoločný program vymedzujúci prioritné výskumné nástroje pohybujúce sa od laserov, teleskopov a prieskumu morí až k databázam na výskum rakoviny. Keďže zdroje potrebné na rozbehnutie týchto nástrojov presahujú kapacity ktoréhokoľvek členského štátu, je potrebné prijať rozhodnutia na národnej úrovni, ako spojiť sily,-  rozhodujúcou silou na zvýšenie produktivity a stimuláciu inovácií v Európe sú IKT. Príliš veľa malých podnikateľov a občanov zatiaľ nie je pripojených na vysokorýchlostný internet, čo brzdí ich rozvoj a inovačný potenciál. Popri zvyšovaní konkurencie na telekomunikačných trhoch je potrebné, aby sa prostredníctvom národných plánov zabezpečilo, že do roku 2010 bude 30% európskej populácie používať vysokorýchlostný internet.Premena „piatej slobody“, slobodného pohybu informácií, na skutočnosť:Opatrenia Spoločenstva:- zlepšiť kľúčové rámcové podmienky inovácie prostredníctvom integrovanej patentovej jurisdikcie a jednotného dostupného patentu, zjednodušiť práva duševného vlastníctva, najmä uľahčením obehu obsahu, urýchlením zavedenia interoperabilných noriem a orientáciou na spoločné riadenie oblasti; a zlepšiť prístup k rizikovému kapitálu,- odstrániť prekážky brániace cezhraničnej mobilite výskumných pracovníkov založenej na európskom „pase“,- sústrediť zdroje na výskum a vývoj pochádzajúce od EÚ i Spoločenstva a zabezpečiť ich účinné využitie prostredníctvom odsúhlasenia oblastí pre spoločné programy do konca roka 2008 a zverejnenia spoločných výziev na predkladanie ponúk na projekty do konca roka 2010,- rozbehnúť novú generáciu výskumných nástrojov na svetovej úrovni prostredníctvom vypracovania orientačných máp na spustenie 35 spoločne dohodnutých projektov do konca roka 2009[9]. Nadviazať počas roka 2008 dialóg so zainteresovanými medzinárodnými partnermi pre projekty svetového rozmeru,- zlepšiť konkurenciu vo v ysokorýchlostnom internete prijatím revízie telekomunikácií do mája 2009.Členské štáty by mali:- lepšie koordinovať úsilie na zlepšenie rámcových podmienok pre inovácie,- určiť, ako budú splnené národné ciele v oblasti investovania do výskumu a vývoja na rok 2010 a ako budú národné výskumné a vývojové stratégie prispievať k vytvoreniu európskeho výskumného priestoru,- odstrániť prekážky brániace mobilite výskumných pracovníkov medzi verejnými a súkromnými výskumnými centrami,- do konca roka 2008 vypracovať národné stratégie vymedzujúce, na ktorých výskumných nástrojoch novej generácie na svetovej úrovni sa štáty zúčastnia,- v rámci národných programov reforiem stanoviť ciele pre využívanie vysokorýchlostného internetu [10] , orientujúc sa na 30% hodnotu pripojenia pre obyvateľstvo EÚ a pripojenie pre všetky školy do roka 2010.4.4. Energetika a zmena klímyNa jar 2007 sa Európska rada zaviazala premeniť Európu na hospodárstvo s malými emisiami oxidu uhličitého a bezpečnou, trvalo udržateľnou a konkurencieschopnou energetikou. Odsúhlasila ambiciózne ciele do roka 2020 znížiť emisie skleníkových plynov, zvýšiť efektívnosť energetiky a posilniť využívanie obnoviteľných energií. Je úlohou do budúceho cyklu zaviesť zodpovedajúci rámec a nástroje, aby bolo možné splniť tieto ciele a spolupracovať so zvyškom sveta na dohodnutí podobných ambicióznych opatrení v rámci Spojených národov.Na dosiahnutie takýchto ďalekosiahlych cieľov sa bude musieť pripraviť celá ekonomika. Trhové nástroje ako napr. systém na obchodovanie s emisiami poskytujú subjektom činným v hospodárstve motiváciu znižovať emisie, pokiaľ možno finančne najefektívnejšie. Posilnený systém na obchodovanie s emisiami by mal byť doplnený opatreniami na dosiahnutie právne záväzných národných cieľov pre skleníkové plyny a obnoviteľné energie: znamená to kombináciu cielenej regulácie, účinného využívania ekonomických nástrojov, akými sú napr. dotácie, daňové stimuly alebo verejné obstarávanie, ako aj krokov na zvýšenie transparentnosti, akými je označovanie alebo zelené účtovníctvo. Najľahšie dosiahnuteľné sú ciele v oblasti efektívnej energetiky, kde môžu zohrať priekopnícku úlohu vlády štátov. Všetko toto úsilie však musia sprevádzať trvalo udržateľné investície do výskumu a vývoja a aktívne zavádzanie nových technológií, ako bolo nedávno uvedené v návrhu Komisie na strategický plán pre energetické technológie[11].Konkurenčnejší a integrovanejší vnútorný trh s energiami bude výrazným prispením k dosiahnutiu bezpečnej, trvalo udržateľnej a konkurencie schopnej energetiky pre Úniu. Znamená to nové investície do zlepšenia infraštruktúry a prepojenia, lepšie hospodárenie so zásobami, mechanizmy solidarity a rôznorodejšie energie. Všetky oblasti politiky sa zároveň budú musieť prispôsobiť vplyvu zmeny klímy. Hoci rozhodnými opatreniami na svetovej úrovni možno zmenu klímy udržať na prijateľnej úrovni, nemožno jej zabrániť. Politika musí brať do úvahy túto skutočnosť a snažiť sa minimalizovať jej sociálny, environmentálny a ekonomický vplyv, pritom však takisto rozvíjať potenciál nových technológií s cieľom podporiť konkurencieschopnosť priemyslu EÚ.Premena Európy na energeticky efektívne hospodárstvo s malými emisiami oxidu uhličitého:Opatrenia Spoločenstva:- prijať legislatívne návrhy na zavŕšenie vytvárania vnútorných trhov s elektrinou a plynom a na finálne doplnenie súboru opatrení v oblasti zmeny klímy s cieľom zaviesť taký rámec, aby sa do roka 2020 znížili emisie skleníkových plynov o 20% a dosiahol 20% podiel obnoviteľných energií,- presadzovať priemyselnú politiku smerujúcu k trvalo udržateľnejšej výrobe a spotrebe, zameriavajúc sa na obnoviteľné energie a na produkty, služby a technológie, ktoré nie sú pôvodcami vysokých emisií oxidu uhličitého,- zrevidovať smernicu o zdaňovaní energií a viac ju zosúladiť s cieľmi EÚ pre energetiku a životné prostredie,- posilniť požiadavky obsiahnuté v smernici o energetickej hospodárnosti budov.Členské štáty by mali:- zrevidovať svoje ekonomické nástroje vrátane zdaňovania, dotácií a poplatkov a zabezpečiť nákladovo efektívne prispievanie k boju proti zmene klímy,- apelovať na orgány zadávajúce zákazky, aby systematicky zahŕňali energetickú efektívnosť do kritérií, podľa ktorých sa vyberajú úspešní uchádzači pri verejnom obstarávaní,- vytýčiť povinné ciele znižovania spotreby energií vo vládnych budovách,- zlepšiť prepojenosť energetických sietí.5. NADVIAZANIE NA ZASADANIE EURÓPSKEJ RADY, KTORÉ SA USKUTOčNÍ NA JAR 2008Obnovená Lisabonská stratégia pre rast a zamestnanosť už prináša výsledky. Európa má spoločný integrovaný program, pozostávajúci zo súboru nástrojov, ktorý môže používať pri práci na spoločných problémoch, ako aj z účinného každoročného monitorovania pokroku na jarnom zasadaní Európskej rady.Bola urobená všetka potrebná príprava, aby sa na zasadnutí Európskej rady na jar 2008 mohol spustiť ďalší ambiciózny cyklus prostredníctvom:-  prijatia opatrení v rámci štyroch prioritných oblastí, ako sa uvádza v oddieli 4,-  opätovného potvrdenia integrovaných usmernení na nasledujúce tri roky,-  potvrdenia návrhov Komisie na osobitné odporúčania pre jednotlivé krajiny a „sledované body“,-  apelovania na členské štáty, aby zaviedli zvyšné reformy z ich národných programov reforiem a zabezpečili aktualizáciu svojich národných programov reforiem na ďalší cyklus; vyzvania členských štátov, aby v rámci svojich výročných vykonávacích správ predložili Rade a Komisii konkrétne akčné plány s uvedením svojej špecifickej politiky a časového harmonogramu na plnenie osobitných odporúčaní pre jednotlivé krajiny a „sledovaných bodov“,-  potvrdenia nového Lisabonského programu Spoločenstva,-  apelovania na členské štáty, aby spolupracovali s národnými a regionálnymi parlamentmi s cieľom zorganizovať výročné diskusie o plnení národných programov reforiem a osobitných odporúčaní pre jednotlivé krajiny,-  apelovania na členské štáty, aby dbali na využívanie prostriedkov z Kohézneho fondu v súlade s ustanoveniami o ich vyčlenení s cieľom zabezpečiť ich maximálny vplyv na rast a zamestnanosť,-  povzbudenia národných koordinátorov Lisabonskej stratégie, aby pokračovali vo výmene skúseností s reformami, najmä v štyroch prioritných oblastiach, a v posilňovaní zapájania ostatných zainteresovaných strán,-  apelovania na Európsky parlament, aby plnil aktívnu úlohu v ďalšom cykle aj prostredníctvom dialógu s národnými parlamentmi.[1] „Európsky záujem: Prosperita vo veku globalizácie“ - KOM(2007) 581.[2] Odporúčanie Rady 2007/209/ES z 27. marca 2007 (Ú. v. EÚ L 92, 3.4.2007).[3] Pokiaľ ide o časť týkajúcu sa zamestnanosti, táto časť predstavuje základ pre Spoločnú správu o zamestnanosti. Obsahuje aj zhrnutie strednodobého hodnotenia iniciatívy rastu.[4] Vyčlenené kategórie musia tvoriť minimálne 60% v menej rozvinutých regiónoch oprávnených na financovanie podľa konvergenčných programov a 75% v pomerne prosperujúcejších regiónoch oprávnených na financovanie podľa programov pre konkurencieschopnosť a zamestnanosť. Tieto prahy sú dobrovoľné a platia pre členské štáty, ktoré vstúpili do Únie po máji 2004.[5] Zhodnotenie balíka Integrovaných usmernení pre rast a zamestnanosť, návrh záverečnej správy, október 2007, Eureval and Rambøll Management a závery Rady Ecofin (13.11.2007).[6] „Jednotný trh pre Európu 21. storočia“ - KOM(2007) 724.[7] „Globálna Európa: Svetová konkurencia - Príspevok k Stratégii rastu a zamestnanosti EÚ“ - KOM(2006) 567.[8] „K spoločným zásadám flexiistoty – Flexibilitou a istotou k zvýšeniu počtu pracovných miest a zlepšeniu ich kvality“ - KOM(2007) 359.[9] Európske strategické fórum o výskumných infraštruktúrach (ESFRI), Európska orientačná mapa pre výskumné infraštruktúry, správa za rok 2006 + závery Rady z 21.– 22.5.2007.[10] Komisia bude monitorovať vývoj internetového hospodárstva EÚ prostredníctvom indexu širokopásmového výkonu, ktorý sa má zaviesť v roku 2008.[11] „Smerom k Európskemu strategickému plánu pre energetické technológie“ - KOM(2006) 847.


Dôležité právne oznámenie

|

52008DC0333

Odporúčanie Komisie Rade s cieľom poveriť Komisiu vedením rokovaní na vypracovanie právne záväzného medzinárodného nástroja týkajúceho sa opatrení prístavného štátu zameraných na prevenciu a odstránenie nezákonného, neohláseného a neregulovaného rybolovu a na odrádzanie od neho  /* KOM/2008/0333 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, 28.5.2008KOM(2008) 333 v konečnom zneníODPORÚČANIE KOMISIE RADEs cieľom poveriť Komisiu vedením rokovaní na vypracovanie právne záväzného medzinárodného nástroja týkajúceho sa opatrení prístavného štátu zameraných na prevenciu a odstránenie nezákonného, neohláseného a neregulovaného rybolovu a na odrádzanie od nehoI. DÔVODOVÁ SPRÁVANa poslednej schôdzi Výboru pre rybolov FAO (Organizácie pre výživu a poľnohospodárstvo) sa dospelo k dohode, že by sa mal vypracovať právne záväzný medzinárodný nástroj týkajúci sa opatrení prístavného štátu zameraných na prevenciu a odstránenie nezákonného, neohláseného a neregulovaného rybolovu a na odrádzanie od neho s cieľom predstaviť ho na 28. schôdzi Výboru pre rybolov FAO vo februári 2009.[1]V septembri 2007 sa vo Washingtone uskutočnila odborná konzultácia o tejto otázke.Technická konzultácia, otvorená pre všetky strany FAO, bude zameraná na dokončenie návrhu medzinárodného nástroja týkajúceho sa opatrení prístavného štátu počas schôdze, ktorá sa uskutoční od 23. do 27. júna 2008.Opatrenia prístavného štátu boli definované ako kľúčový nástroj v boji medzinárodného spoločenstva proti nezákonnému, neohlásenému a neregulovanému rybolovu. V roku 2005 to vyústilo najmä do prijatia modelovej schémy organizáciou FAO týkajúcej sa opatrení prístavného štátu zameraných na boj proti nezákonnému, neohlásenému a neregulovanému rybolovu. Táto modelová schéma poskytuje minimálne normy, ktoré by mali byť základom na prijatie opatrení zo strany štátov s cieľom monitorovať, kontrolovať a prešetrovať rybárske lode plaviace sa pod vlajkou zahraničného štátu a ktoré chcú používať ich prístavy. Je to dobrovoľný a nezáväzný nástroj.Okrem toho niektoré regionálne organizácie na riadenie rybolovu zaviedli pre prístavné štáty záväzné mechanizmy, ktoré strany uplatnia na tieto organizácie s cieľom monitorovať zákonnosť vykládky, prekládky a ďalších operácií vo svojich prístavoch. V niektorých regionálnych organizáciách na riadenie rybolovu (RORR) sa takisto stanovili osobitné pravidlá zamerané na zamietnutie vstupu do prístavu plavidlám uvedeným na zozname organizácie, ktoré boli zapojené alebo podporovali činnosti týkajúce sa nezákonného, neohláseného alebo neregulovaného rybolovu.Spoločenstvo je členom organizácie FAO, ako aj trinástich regionálnych organizácií na riadenie rybolovu. Mechanizmy prístavného štátu prijaté v rámci RORR boli implementované do právnych predpisov Spoločenstva. Právnymi predpismi Spoločenstva sa takisto stanovujú všeobecné pravidlá, ktoré sa uplatňujú na vykládku produktov rybolovu plavidlami tretích krajín v prístavoch Spoločenstva.Boj proti nezákonnému, neohlásenému a neregulovanému rybolovu predstavuje hlavnú zložku spoločnej politiky rybného hospodárstva a Spoločenstvo by malo byť schopné podporiť medzinárodnú spoluprácu v tejto záležitosti aktívnou a konštruktívnou účasťou na rokovaniach o medzinárodnom nástroji týkajúcom sa opatrení prístavného štátu.Okrem vyššie uvedeného treba poznamenať nasledovné:-  v súlade s ustálenou judikatúrou Európskeho súdneho dvora (založenou na prípade Kramer et al a následne potvrdenou) má ES v záležitostiach rybolovu výlučnú vonkajšiu právomoc na účely zachovania biologických zdrojov mora;-  Komisia 17. októbra 2007 prijala navrhované nariadenie o nezákonnom, neohlásenom a neregulovanom rybolove;-  v bode I b) vyhlásenia ES o právomoci uskutočneného pri príležitosti pristúpenia do organizácie FAO sa uvádza, že ES má výlučnú právomoc v záležitostiach rybného hospodárstva na účely zachovania biologických zdrojov mora;-  v bode 2.1 medziinštitucionálnej dohody Rady/Komisie pri príležitosti pristúpenia ES do organizácie FAO sa uvádza, že Komisia koná a hlasuje v mene ES v záležitostiach vznikajúcich v rámci výlučnej právomoci ES;-  vo veci C-25/94 týkajúcej sa dohody FAO o podpore dodržiavania medzinárodných opatrení v oblasti ochrany a riadenia rybárskymi plavidlami na otvorenom mori Európsky súdny dvor rozhodol, že dohoda Rada/Komisia platí aj v prípade, že orgány FAO vedú rokovania pre dohovor FAO.II. ODPORÚČANIEVzhľadom na uvedené skutočnosti Komisia odporúča,:-  aby Rada poverila Komisiu vedením rokovaní s ostatnými zainteresovanými stranami s cieľom vypracovať právne záväzný medzinárodný nástroj týkajúci sa opatrení prístavného štátu na prevenciu a odstránenie nezákonného, neohláseného a neregulovaného rybolovu a na odrádzanie od neho-  keďže Komisia bude v súlade so zmluvou viesť tieto rokovania v mene Európskeho spoločenstva, aby Rada vymenovala osobitný výbor, ktorý jej bude v tejto úlohe pomáhať, a zároveň-  aby Rada vydala pripojené rokovacie smernice.PRÍLOHARokovacie smerniceKomisia povedie rokovania v mene Spoločenstva s cieľom vypracovať právne záväzný medzinárodný nástroj týkajúci sa opatrení prístavného štátu, ktoré sú zamerané na prevenciu a odstránenie nezákonného, neohláseného a neregulovaného rybolovu a na odrádzanie od neho.Komisia zabezpečí, že text dohody bude konzistentný s medzinárodným právom, najmä s ustanoveniami Dohovoru OSN o morskom práve, Dohodou OSN o ochrane tranzonálnych populácií rýb a hospodárení s nimi a rýb migrujúcich na veľké vzdialenosti, ako aj s dohodou na podporu dodržiavania medzinárodných opatrení v oblasti ochrany a riadenia rybárskymi plavidlami na otvorenom mori.Komisia takisto koná v súlade s cieľmi Spoločenstva v rámci spoločnej politiky rybného hospodárstva a, v prípade že dohoda ovplyvňuje rozvojové krajiny, zohľadní orientácie definované v kontexte procesu „súlad rozvojových politík“.Komisia podporuje zriadenie nástroja, ktorým sa dané strany zaviažu uzákoniť tieto opatrenia:- odrádzať plavidlá zapojené alebo podporujúce činnosti v oblasti nezákonného, neohláseného a neregulovaného rybolovu od využívania ich prístavov;- kontrolovať plavidlá nachádzajúce sa v ich prístavoch, o ktorých sa domnievajú, že sa zapájajú do takýchto činností alebo ich podporujú;- zabezpečiť správny postup kontrol a prijať primerané opatrenia v súlade s medzinárodným právom voči plavidlám, v prípade ktorých je možné preukázať, že boli zapojené alebo podporovali činnosti týkajúce sa nezákonného, neohláseného a neregulovaného rybolovu.Komisia podporí začlenenie dohody do integrovaného prístupu zameraného na prevenciu a odstránenie nezákonného, neohláseného a neregulovaného rybolovu a na odrádzanie od neho, založeného najmä na medzinárodnej spolupráci a monitorovacích a kontrolných opatreniach uplatňovaných na celý reťazec rybolovu a s ním súvisiacich činností („od siete po tanier“).Komisia sa uistí, že dohoda je účinne zameraná na činnosti týkajúce sa nezákonného, neohláseného a neregulovaného rybolovu bez toho, aby diskriminovala plavidlá, ktoré pôsobia v súlade s uplatniteľnými právnymi predpismi, nariadeniami alebo opatreniami v oblasti ochrany a riadenia.Komisia podporí názor, že ustanovenia dohody budú predstavovať minimálne normy, ktoré nebránia daným stranám, ako prístavným štátom a v súlade s medzinárodným právom, uzákoniť prísnejšie opatrenia voči nezákonnému, neohlásenému a neregulovanému rybolovu.Komisia zabezpečí, že dohoda bude obsahovať primerané ustanovenia, ktoré Spoločenstvu umožnia stať sa takouto stranou.Komisia podá Rade správu o výsledku rokovaní a o prípadných problémoch, ktoré môžu nastať počas rokovaní.[1] Pozri ods. 68 správy z 27. schôdze Výboru pre rybolov FAO (Rím, 5. - 9. marca 2007) , v ktorom „sa uznáva naliehavá potreba komplexného súboru opatrení prístavného štátu; Výbor vzal na vedomie silnú podporu návrhu Nórska vytvoriť nový právne záväzný nástroj založený na modelovej schéme o opatreniach prístavného štátu v boji proti nezákonnému, neohlásenému a neregulovanému rybolovu a medzinárodného akčného plánu na prevenciu a odstránenie nezákonného, neohláseného a neregulovaného rybolovu. Výbor schválil nasledujúci harmonogram: v priebehu druhej polovice roka 2007 sa uskutoční odborná konzultácia s cieľom pripraviť návrh dohody, ako aj technická konzultácia na dokončenie textu nástroja počas prvej polovice roku 2008, a predstaviť ho na 28. schôdzi Výboru pre rybolov v roku 2009. Mnohí členovia zdôraznili, že nový nástroj bude pre prístavné štáty predstavovať minimálne normy s možnosťou prijať prísnejšie opatrenia a niektorí členovia takisto zdôraznili, že by nemal mať vplyv na iné, skôr odsúhlasené nástroje, ako je potreba zníženia kapacity.“


title: Odporúčanie Rady z  12. februára 2008 o absolutóriu, ktoré sa má udeliť Komisii s ohľadom na vykonávanie operácií Európskeho rozvojového fondu (ôsmy ERF) za rozpočtový rok 2006

text:
               15.2.2008

               SK

               Úradný vestník Európskej únie

               L 41/23

      ODPORÚČANIE RADY

   z 12. februára 2008
   o absolutóriu, ktoré sa má udeliť Komisii s ohľadom na vykonávanie operácií Európskeho rozvojového fondu (ôsmy ERF) za rozpočtový rok 2006
   (2008/117/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na štvrtý dohovor AKT – EHS podpísaný v Lomé 15. decembra 1989 (1), zmenený a doplnený dohodou podpísanou na Mauríciu 4. novembra 1995 (2),
   so zreteľom na vnútornú dohodu o financovaní a správe pomoci Spoločenstva podľa druhého finančného protokolu k štvrtému dohovoru AKT – ES (3), ktorý ustanovil medziiným ôsmy Európsky rozvojový fond (ôsmy ERF), a najmä na jej článok 33 ods. 3,
   so zreteľom na finančné nariadenie 98/430/ES zo 16. júna 1998 vzťahujúce sa na spoluprácu pri financovaní rozvoja podľa štvrtého dohovoru AKT – ES (4), a najmä na jeho články 66 až 74,
   po preskúmaní účtu príjmov a výdavkov a súvahy o operáciách ôsmeho ERF k 31. decembru 2006 a správy Dvora audítorov o rozpočtovom roku 2006 spolu s odpoveďami Komisie (5),
   keďže:

               (1)

               Podľa článku 33 ods. 3 vnútornej dohody má absolutórium za finančné hospodárenie ôsmeho ERF udeliť Komisii Európsky parlament na odporúčanie Rady.

               (2)

               Celkové vykonávanie operácií ôsmeho ERF Komisiou počas rozpočtového roku 2006 bolo uspokojivé,

         TÝMTO ODPORÚČA, aby Európsky parlament udelil Komisii absolutórium s ohľadom na vykonávanie operácií ôsmeho ERF za rozpočtový rok 2006.

      V Bruseli 12. februára 2008

            Za Radu

            predseda

         A. BAJUK

      (1)  Ú. v. ES L 229, 17.8.1991, s. 3.

      (2)  Ú. v. ES L 156, 29.5.1998, s. 3.

      (3)  Ú. v. ES L 156, 29.5.1998, s. 108.

      (4)  Ú. v. ES L 191, 7.7.1998, s. 53.

      (5)  Ú. v. EÚ C 259, 31.10.2007, s. 1.


Dôležité právne oznámenie

|

52006SC0381

Odporúčanie Komisie Rade splnomocniť Komisiu na začatie rokovaní o dohode medzi vládou Spojených štátov amerických a Európskym spoločenstvom o koordinácii programov označovania energetickej účinnosti pre kancelárske vybavenie  /* SEK/2006/0381 v konečnom znení */

	[pic] | KOMISIA EURÓPSKYCH SPOLOČENSTIEV |Brusel, xxxSEK(2006) yyy v konečnom zneníODPORÚČANIE KOMISIE RADEsplnomocniť Komisiu na začatie rokovaní o dohode medzi vládou Spojených štátov amerických a Európskym spoločenstvom o koordinácii programov označovania energetickej účinnosti pre kancelárske vybavenie1. DÔVODOVÁ SPRÁVA1. DÔVODY A CIELE NAVRHOVANEJ DOHODYToto odporúčanie Komisie Rade sa týka splnomocnenia Komisie začať rokovania s USA o dohode, ktorou by sa vytvoril základ pre spoločne riadený program zacielený na podporu energetickej účinnosti kancelárskeho vybavenia – program ENERGY STAR. ES a USA spoločne realizujú od roku 2001 program ENERGY STAR pre označovanie energetickej účinnosti kancelárskeho vybavenia (počítače, monitory, tlačiarne, kopírky atď.) na základe dohody medzi USA a ES[1], ktorej platnosť sa skončí v júni 2006. Program bol za ES uzavretý rozhodnutím Rady 2003/269/ES[2] z 8. apríla 2003 (nahrádzajúcim rozhodnutie Rady 2001/469/ES zo 14. mája 2001) a implementovaný v Spoločenstve nariadením Európskeho parlamentu a Rady (ES) č. 2422/2001 zo 6. novembra 2001[3].S prihliadnutím na názory vyjadrené zástupcami členských štátov a ostatných zúčastnených strán vo Výbore Energy Star ES a skúsenosti získané počas prvého obdobia implementácie programu ENERGY STAR Komisia navrhuje, aby sa na programe ENERGY STAR ES pokračovalo a aby sa začali rokovania s cieľom uzavrieť s USA novú 5-ročnú dohodu na obdobie 2006 – 2011.2. PROGRAM ENERGY STARÚčinné využitie energie je jedným s hlavných pilierov trvalo udržateľnej energetickej politiky v ES. Podporovanie energetickej účinnosti prispieva ku konkurencieschopnosti európskej ekonomiky, zmiernením klimatických zmien k ochrane životného prostredia a prispieva k bezpečnosti dodávok energie[4].Kancelárske vybavenie má významný podiel na spotrebe elektriny v ES. V nedávnej štúdii uskutočnenej v Nemecku sa odhaduje, že kancelárske vybavenie tvorí približne 5 % celkovej spotreby elektriny[5]. Spotreba môže narásť z dôvodu možného zníženia strát v pohotovostnom a vypnutom režime a môžu sa prekompenzovať zvýšenou spotrebou energie v zapnutom režime.Aby sa prispelo k trvalo udržateľnej energetickej politike a splnili uvedené ciele, energetický výkon kancelárskeho vybavenia sa musí naďalej optimalizovať. Program ENERGY STAR vytvára rámec na podporu energetickej účinnosti kancelárskeho vybavenia prostredníctvom koordinácie schém označovania pre tieto výrobky v USA a v ES. Program ENERGY STAR, ktorý iniciovala Agentúra Spojených štátov amerických na ochranu životného prostredia (US EPA), implementujú ostatní hlavní obchodní partneri na celom svete (napr. Japonsko, Kanada, Austrália, Južná Kórea).Program ENERGY STAR ponúka výrobcom kancelárskeho vybavenia možnosť evidencie na dobrovoľnom základe u tých výrobkov, ktoré spĺňajú požiadavky energetickej účinnosti (technické špecifikácie) stanovené v programe a využiť štítok/logo ENERGY STAR na marketingové účely. Hlavným cieľom je povzbudiť a podporiť nákupcov a spotrebiteľov, aby kupovali energeticky účinné spotrebiče a aby vybavenie využívali účinne.3. EXISTUJÚCE USTANOVENIA V OBLASTI NAVRHOVANEJ DOHODYPlatnosť prvej dohody medzi USA a ES sa skončí v júni 2006. V novej dohode by sa mali vziať do úvahy skúsenosti získané počas implementácie programu ENERGY STAR v ES počas rokov 2001 až 2005. Hodnotenie tohto prvého obdobia je zhrnuté v „Oznámení Komisie Rade a Európskemu parlamentu o implementácii programu ENERGY STAR v Európskom spoločenstve v období 2001 – 2005“.Smernica 92/75/EHS[6] o udávaní spotreby energie a iných zdrojov domácimi spotrebičmi na štítkoch a štandardných informáciách o výrobkoch poskytuje rámec pre povinné označovanie energetického výkonu „domácich“ spotrebičov. Úprava programu ENERGY STAR je schéma dobrovoľného označovania obmedzená na kancelárske vybavenie. Kancelárske vybavenie sa čoraz viac využíva v sektore domácnosti, a preto by mohlo spadať do rozsahu pôsobnosti smernice 92/75/ES. Smernica 92/75/EHS nie je najvhodnejším nástrojom na energetické označovanie kancelárskeho vybavenia z týchto dôvodov:-  vysoké tempo inovácie a rýchle vývojové cykly v sektore kancelárskeho vybavenia ponúkajú možnosti energetických úspor, ktoré sa dajú najlepšie využiť rýchlym prispôsobením sa účinnostným a výkonnostným kritériám.-  koordinácia úsilia členských štátov a Spoločenstva pri energetickom označovaní kancelárskeho vybavenia s ostatnými hlavnými svetovými obchodnými partnermi minimalizuje náklady pre výrobcov, obchodníkov a následne pre nákupcov a používateľov kancelárskeho vybavenia.Smernicou 2005/32/ES[7] sa vytvára rámec pre stanovenie povinných požiadaviek ekodizajnu pre výrobky spotrebujúce energiu. Koncept ekodizajnu sa zaoberá dizajnovou fázou výrobku a zohľadňuje celý životný cyklus výrobku. Energetická účinnosť je veľmi dôležitým, ale nie jediným aspektom. Zatiaľ čo v rámci opatrení týkajúcich sa ekodizajnu bolo možné určiť minimálne požiadavky environmentálneho výkonu na určitý výrobok, najmä pokiaľ ide o energetickú účinnosť, cieľom programu ENERGY STAR je priviesť trh k vyššej energetickej účinnosti a motivovať výrobcov k optimalizácii energetického výkonu kancelárskeho vybavenia. Z tohto dôvodu sa program ENERGY STAR a možné implementačné opatrenia týkajúce sa ekodizajnu dopĺňajú pre tie výrobky, na ktoré sa vzťahujú obe schémy, a dôležité synergie medzi týmito nástrojmi by sa mali využiť s cieľom zníženia nákladov. (napr. spoločné spôsoby merania, štúdie).4 . KONZULTÁCIE ZÚčASTNENÝCH STRÁN NA PROGRAME ENERGY STAR 2001 – 2005Na základe dohody platnej v súčasnosti bola Komisia ako riadiaci subjekt poverená implementovať program ENERGY STAR za podpory poradného orgánu - Výboru Energy Star ES (ECESB). Komisia bola požiadaná, aby v spolupráci s ECESB a US EPA vyhodnotila fungovanie dohody za prvé 5-ročné obdobie a vyvodila závery pre jej možné obnovenie.Komisia sa poradila s členskými štátmi, štátmi EZVO (tými, ktoré sa pripojili k programu v roku 2004) a zúčastnenými stranami, najmä výrobcami kancelárskeho vybavenia a združeniami, odborníkmi na transformáciu trhu (energetické agentúry z členských štátov), environmentálnymi MVO (napr. WWF) a spotrebiteľskými organizáciami (ANEC) počas stretnutí ECESB a ich technických podskupín. Komisia zorganizovala navyše príslušný workshop (apríl 2004, Frankfurt nad Mohanom), na ktorom sa prediskutovali všeobecné základné línie programu ENERGY STAR pre kancelárske vybavenie.Zúčastnené strany podporujú uzavretie novej dohody Energy Star s USA za podmienky, že sa program implementuje v ES efektívnejšie. Najmä postup aktualizácie technických špecifikácií by sa mal zjednodušiť. Je to potrebné najmä z hľadiska zvládnutia vysoko inovačného charakteru a rýchlych vývojových cyklov výrobku kancelárskeho vybavenia, čím sa zabezpečí efektívnosť a dôveryhodnosť programu, čo v širokej miere závisí od úrovne ambicióznosti technických špecifikácií potrebných pre logo ENERGY STAR. Zúčastnené strany sa preto domnievajú, že technické špecifikácie by sa v zásade mali stanoviť tak, aby sa v čase definovania kritérií mohlo na získanie tohto označenia kvalifikovať len 25 % modelov dostupných na trhu.Počas stretnutia 2. decembra 2005 strany ECESB súhlasili s návrhom pracovníkov Komisie, aby sa s programom ENERGY STAR ES pokračovalo aj v druhom období implementácie v ES. ECESB vo veľkej miere podporil predstavené pracovné dokumenty, v ktorých sa zohľadňujú spomenuté úpravy.5 . NÁVRH KOMISIE OBNOVIť DOHODU ENERGY STAR S USAS prihliadnutím na uvedené Komisia navrhuje pokračovať v účasti ES na programe ENERGY STAR z týchto dôvodov:-  Účinné využitie energie je jedným s hlavných pilierov udržateľných dodávok energie v ES. Zelená kniha Komisie o energetickej účinnosti rozlišuje tieto hlavné výhody účinného využitia energie: zabezpečenie konkurencieschopnosti európskej ekonomiky, ktorá má výhody zo zníženej spotreby energie, ochrana životného prostredia vďaka zníženiu emisií oxidu uhličitého vznikajúcich pri využívaní energie, bezpečnosť dodávok energie vďaka zníženiu energetických požiadaviek a tým zníženie závislosti od dovozu energie.-  Kancelárske vybavenie má významný podiel na spotrebe elektriny v ES. Ak sa neprijmú opatrenia, spotreba môže narásť, lebo zvýšená spotreba energie v zapnutom režime môže prevážiť možné zníženie strát v pohotovostnom a vypnutom režime. Aby sa splnili ciele stanovené v zelenej knihe o energetickej účinnosti, energetický výkon kancelárskeho vybavenia sa musí naďalej optimalizovať.-  Prostredníctvom programu ES ENERGY STAR sa poskytuje rámec na koordináciu vnútroštátneho úsilia členských štátov ES s cieľom zlepšiť energetickú účinnosť kancelárskeho vybavenia. Koordinovaný prístup je nevyhnutný na to, aby sa minimalizoval nepriaznivý vplyv na priemysel a obchod, lebo vnútroštátne nekoordinované požiadavky by mali za následok dodatočné náklady pre výrobcov, obchod a následne nákupcov a používateľov kancelárskeho vybavenia.-  Keďže s kancelárskym vybavením sa obchoduje na celom svete, opatrenia na optimalizáciu energetickej účinnosti by sa mali implementovať v spolupráci s globálne pôsobiacimi partnermi a subjektmi prijímajúcimi rozhodnutia. Harmonizovaným prístupom sa znižujú implementačné náklady programu a predchádza sa nejasnostiam u spotrebiteľov. Program ENERGY STAR poskytuje rámec pre koordináciu akcií zacielených na zlepšenie energetickej účinnosti kancelárskeho vybavenia s USA, Japonskom a inými kľúčovými trhmi. Program ENERGY STAR, ktorý iniciovala US EPA a pre ES a pre EHP ho riadi Európska komisia, je preto prirodzenou platformou na opatrenia označovania zacielené na energetickú účinnosť kancelárskeho vybavenia.-  Dobrovoľný program ENERGY STAR výrobcovia vo veľkej miere akceptujú. V USA je okrem toho dôležitý pre verejné obstarávanie, lebo pri verejnom obstarávaní je potrebné rešpektovať technické špecifikácie. Z tohto dôvodu sa očakáva, že technické špecifikácie ENERGY STAR bude po určitom období spĺňať veľký podiel vybavenia dostupného na trhu. Z tohto dôvodu sa dajú dosiahnuť významné energetické úspory za predpokladu, že technické špecifikácie sú v čase určovania kritérií náročné (napr. vzťahujú sa na 25 % modelov tak, ako sa navrhuje v rokovacích smerniciach v prílohe). Komisia verí, že prínos odborníkov ES je veľký a že pomáhajú vypracúvať konzistentné a náročné technické špecifikácie.-  Hoci nie je možné určiť, do akej miery, na útvaroch Komisie sa domnievajú, že program ENERGY STAR pre kancelárske vybavenie prispel k zlepšeniu energetickej účinnosti kancelárskeho vybavenia predaného v EÚ. Na druhej strane stále existujú významné možnosti zlepšenia energetického výkonu kancelárskeho vybavenia úsporným spôsobom. Rýchle tempo inovácie a vývojové cykly výrobku však požadujú vysoko flexibilné nástroje, ako napríklad schémy dobrovoľného označovania, ktoré sa môžu pružne prispôsobiť technologickému a trhovému vývoju.-  Programom sa zvyšuje transparentnosť trhu v sektore kancelárskeho vybavenia, najmä pokiaľ ide o energetický výkon kancelárskeho vybavenia. Je to predpokladom opatrení, ktorými sa majú spotrebitelia, poskytovatelia služieb a orgány verejného obstarávania motivovať, aby pri rozhodovaní o nákupe vzali do úvahy energetickú účinnosť a celkové náklady spojené s vlastnením výrobku vrátane výdavkov za spotrebu elektriny. Najmä databáza ENERGY STAR, ktorú riadia US EPA a Komisia, môže byť využitá ako základňa pre národné, regionálne a miestne orgány na podporu obzvlášť energeticky účinného kancelárskeho vybavenia.Navrhuje sa preto rokovať s vládou USA o novej dohode na druhé obdobie piatich rokov. Stanovenie takého časového obmedzenia ponecháva všetkým zúčastneným stranám absolútnu flexibilitu, aby mohli zvážiť výhody programu ENERGY STAR ako strategického nástroja ďalšieho zlepšovania energetickej účinnosti kancelárskeho vybavenia.2. ODPORÚČANIENa základe uvedeného Komisia odporúča, aby:1. Rada splnomocnila Komisiu rokovať o dohode medzi vládou Spojených štátov amerických a Európskym spoločenstvom o koordinácii programov označovania energetickej účinnosti pre kancelárske vybavenie;2. keďže Komisia bude v súlade so zmluvou viesť tieto rokovania v mene Európskeho spoločenstva, Rada vymenovala osobitný výbor, ktorý jej bude v tejto úlohe pomáhať,3. Rada vydala rokovacie smernice uvedené v prílohe k tomuto odporúčaniu.PRÍLOHAROKOVACIE SMERNICE1. Komisia zabezpečí, že návrh zmluvy bude obsahovať ďalej uvedené ustanovenia. Tieto predbežné ustanovenia boli vypracované počas exploratívnych rozhovorov s Agentúrou USA na ochranu životného prostredia tak, ako sa predpokladá v článku XII, ods. 2 dohody platnej v súčasnosti[8].-  Všeobecné zásadyZmluvné strany použijú spoločné špecifikácie energetickej účinnosti a spoločné logo na účely stanovenia jednotných cieľov pre výrobcov, ktoré poslúžia na posilnenie ich individuálneho úsilia v oblasti ponuky a dopytu po takýchto typoch výrobkov.Zmluvné strany použijú spoločné logo na účely identifikácie zodpovedajúcich typov energeticky účinných výrobkov, ktoré sú uvedené v prílohe C.Zmluvné strany zabezpečia, aby spoločné špecifikácie podporovali ďalšie zlepšovanie účinnosti pri zohľadnení najvyspelejších technických metód na trhu.Pri zohľadnení aj iných faktorov bude snaha o to, aby spoločné špecifikácie nespĺňalo viac ako najlepších 25 percent modelov, o ktorých sú v čase určovania špecifikácií k dispozícií ich údaje.-  DefinícieNa účely tejto dohody:„ENERGY STAR“ znamená registrovanú servisnú značku USA uvedenú v prílohe A, ktorú vlastní Agentúra na ochranu životného prostredia USA (United States Environmental Protection Agency, „US EPA“);„Spoločné logo“ znamená registrovanú certifikačnú značku USA uvedenú v prílohe A, ktorú vlastní US EPA“);„Značky ENERGY STAR“ znamená názov „ENERGY STAR“ a spoločné logo, ako aj všetky verzie týchto značiek, ktoré môžu správne orgány alebo účastníci programu definovaní v tejto dohode vytvoriť alebo modifikovať, vrátane znaku alebo označenia nachádzajúceho sa v prílohe A k tejto dohode.„Program označovania ENERGY STAR“ znamená program, ktorý riadi správny orgán, za použitia spoločných špecifikácií energetickej účinnosti, značiek a smerníc, ktoré sa majú uplatňovať na určené typy výrobkov.„Účastníci programu“ znamená výrobcovia, predajcovia alebo obchodní zástupcovia, ktorí predávajú označené energeticky účinné výrobky spĺňajúce špecifikácie a ktorí sa rozhodli pre účasť na programe označovania ENERGY STAR tým, že sa zaregistrovali alebo uzatvorili zmluvu so správnym orgánom ktorejkoľvek zmluvnej strany;„Spoločné špecifikácie“ sú platné požiadavky na energetickú účinnosť a výkon vrátane skúšobných metód uvedených v prílohe C, ktoré používajú správne orgány a účastníci programu na určenie, či energeticky účinné výrobky zodpovedajú špecifikáciám na spoločné logo.-  Správne orgányKaždý zmluvná strana týmto vymenuje správny orgán zodpovedný za vykonávanie tejto dohody („správne orgány“). Európske spoločenstvo menuje Komisiu Európskych spoločenstiev („Komisia“) za svoj správny orgán. Spojené štáty americké navrhnú US EPA ako svoj správny orgán.-  Riadenie programu označovania ENERGY STARKaždý správny orgán bude riadiť program označovania ENERGY STAR pre energeticky účinné typy výrobkov, ktoré sú uvedené v prílohe C, podľa ustanovení a podmienok uvedených v tejto dohode. Do riadenia programu patrí registrovanie účastníkov programu na základe dobrovoľnosti, udržiavanie zoznamov účastníkov programu a zodpovedajúcich výrobkov, ako aj uplatňovanie podmienok smerníc pre správne používanie názvu ENERGY STAR a spoločného loga, ktoré sú uvedené v prílohe B.Program označovania ENERGY STAR využíva spoločné špecifikácie uvedené v prílohe C.Každý správny orgán hradí náklady na všetky svoje aktivity uskutočňované v rámci tejto dohody.-  Účasť na programe označovania ENERGY STARKaždý výrobca, predajca alebo obchodný zástupca sa môže zúčastniť na programe označovania ENERGY STAR tak, že sa zaregistruje u správneho orgánu jednej zo strán ako účastník programu.Účastníci programu môžu používať spoločné logo na identifikáciu zodpovedajúcich výrobkov, ktoré boli skúšané v ich vlastných zariadeniach alebo nezávislým skúšobným laboratóriom a ktoré spĺňajú spoločné špecifikácie uvedené v prílohe C, a môžu sami certifikovať, že výrobok zodpovedá špecifikáciám.Registráciu účastníka programu na programe označovania ENERGY STAR uskutočnenú správnym orgánom jednej zmluvnej strany uzná aj správny orgán druhej zmluvnej strany.Na uľahčenie uznávania účastníkov programu na programe označovania ENERGY STAR v súlade s predchádzajúcim odsekom správne orgány spolupracujú na udržiavaní spoločných zoznamov všetkých účastníkov programu a výrobkov, ktoré sa kvalifikovali na spoločné logo.Bez ohľadu na postupy vydávania vlastných certifikátov uvedených v druhom odseku si každý správny orgán vyhradzuje právo skúšať alebo inak preskúmať výrobky, ktoré sa predávajú alebo predali na jeho územiach (v prípade Komisie na území členských štátov Európskeho spoločenstva), aby zistil, či sú výrobky certifikované v súlade so spoločnými špecifikáciami uvedenými v prílohe C. Správne orgány spolu navzájom komunikujú a spolupracujú, aby sa zabezpečilo, že všetky výrobky, ktoré sú nositeľmi spoločného loga, spĺňajú spoločné špecifikácie uvedené v prílohe C.-  Koordinácia programu medzi zmluvnými stranamiZmluvné strany zriadia technickú komisiu na preskúmanie vykonávania tejto dohody, ktorá bude zložená zo zástupcov príslušných správnych orgánov.Technická Komisia zasadá raz do roka a na žiadosť jedného zo správnych orgánov prekonzultuje kontrolu činnosti a riadenia programu označovania ENERGY STAR, spoločné špecifikácie uvedené v prílohe C, zahrnuté výrobky, programy na informovanie spotrebiteľov a pokroky pri dosahovaní cieľov tejto dohody.Nezúčastnené strany (vrátane ostatných zástupcov vlády a priemyslu) sa môžu zúčastniť na zasadaniach technickej komisie ako pozorovatelia, pokiaľ sa obidve zmluvné strany nedohodnú inak.-  Registrácia značiek ENERGY STARUS EPA, ktorá je vlastníkom značiek ENERGY STAR, zaregistrovala tieto značky v Európskom spoločenstve ako obchodné značky Spoločenstva. Komisia nepožiada o registráciu, ani nezíska žiadnu registráciu značiek ENERGY STAR alebo akúkoľvek ich obmenu v žiadnej krajine.The U.S. US EPA nebude považovať za porušenie týchto značiek, ak Komisia alebo ktorýkoľvek účastník programu zaregistrovaný u Komisie použije znak alebo označenie uvedené v prílohe A v súlade s podmienkami tejto dohody.-  Uplatňovanie a nesúladNa ochranu značiek ENERGY STAR každý správny orgán zabezpečí na svojom území správne používanie značiek ENERGY STAR (v prípade Komisie na území členských štátov Európskeho spoločenstva). Každý správny orgán zabezpečí, aby sa značky ENERGY STAR používali iba v takej podobe, ako je uvedené v prílohe A. Každý správny orgán zabezpečí, aby sa značky ENERGY STAR používali výlučne spôsobom, ako je uvedené v usmerneniach o riadnom používaní loga, ktoré sú uvedené v prílohe B.Každý správny orgán zabezpečí, aby sa prijali rýchle a patričné opatrenia proti účastníkom programu, kedykoľvek sa dozvie, že účastník programu použil značku bez oprávnenia alebo pripojil značky ENERGY STAR k výrobku, ktorý nezodpovedá špecifikáciám uvedeným v prílohe C. Takéto opatrenia budú okrem iného zahŕňať:-  písomné oboznámenie účastníka programu o nesúlade s podmienkami programu označovania ENERGY STAR;-  na základe konzultácií vypracovanie plánu na dosiahnutie zhody; a-  ak nie je možné dosiahnuť zhodu, v prípade potreby ukončenie registrácie účastníka programu.Každý správny orgán zabezpečí, aby sa prijali všetky príslušné opatrenia na ukončenie neoprávneného používania značiek ENERGY STAR alebo používania značky bez oprávnenia subjektom, ktorý nie je účastníkom programu. Takéto opatrenia okrem iného budú zahŕňať:-  informovanie subjektu, ktorý používa značky ENERGY STAR, o požiadavkách a usmerneniach o riadnom používaní názvu ENERGY STAR a spoločného loga; a-  odporúčanie, aby sa subjekt stal účastníkom programu a aby registroval výrobky, ktoré zodpovedajú špecifikáciám.Každý správny orgán okamžite oznámi správnemu orgánu druhej zmluvnej strany každé porušenie značiek ENERGY STAR, o ktorom sa dozvie, ako aj prijaté opatrenia na ukončenie takéhoto porušovania.-  Postupy na zmenu a doplnenie dohody a jej príloh A a B a na pripojenie nových prílohKtorýkoľvek správny orgán môže navrhnúť zmenu a doplnenie tejto dohody a jej príloh A a B a môže navrhnúť nové prílohy k dohode.Pozmeňujúci a doplňujúci návrh sa uskutoční v písomnej forme a prediskutuje sa na najbližšom zasadaní technickej komisie za predpokladu, že sa aspoň šesťdesiat dní pred takýmto zasadaním oznámila druhému správnemu orgánu.Zmeny a doplnenia tejto dohody, jej príloh A a B a rozhodnutia pridať nové prílohy sa uskutočnia vzájomnou dohodou správnych orgánov.-  Postupy na zmenu a doplnenie prílohy CSprávny orgán, ktorý požaduje zmenu a doplnenie prílohy C na účel revízie existujúcich špecifikácií alebo pridania nového typu výrobku („navrhujúci správny orgán“), bude konať podľa postupov uvedených v odsekoch 1 a 2 predchádzajúcej časti a vo svojej žiadosti uvedie:-  dôkaz, že revíziou špecifikácií alebo pridaním nového typu výrobku by sa dosiahli významné úspory energie;-  podľa vhodnosti požiadavky energetickej spotreby pre rôzne režimy spotreby energie;-  informácie o štandardizovaných testovacích protokoloch, ktoré sa použijú pri hodnotení výrobku;-  dôkaz o existujúcej nechránenej technológii, ktorou by sa mohli dosiahnuť cenovo priaznivé úspory energie bez toho, aby sa negatívne ovplyvnil výkon výrobku;-  informáciu o odhadovanom počte modelov výrobku, ktoré by mohli spĺňať navrhované špecifikácie a približne aký veľký trhový podiel predstavujú;-  informáciu o stanoviskách skupín výrobcov, ktorí by mohli byť potenciálne ovplyvnení navrhovanou zmenou a doplnením; a-  navrhovaný deň nadobudnutia účinnosti nových špecifikácií pri zohľadnení životných cyklov výrobku a výrobných harmonogramov.Navrhované zmeny a doplnenia, ktoré prijmú obidva správne orgány, nadobudnú účinnosť v deň, na ktorom sa správne orgány vzájomne dohodnú.Ak po prijatí návrhu uskutočneného v súlade s odsekmi 1 a 2 predchádzajúcej časti druhý správny orgán („namietajúci správny orgán“) zastáva názor, že návrh nespĺňa požiadavky uvedené v odseku 1 alebo inak namieta voči návrhu, urýchlene (spravidla na ďalšom zasadaní technickej komisie) oznámi navrhujúcemu správnemu orgánu písomne svoju námietku a uvedie všetky dostupné informácie na podporu svojej námietky; napríklad informáciu dokazujúcu, že ak by sa návrh prijal, mohol by:-  neprimerane a nespravodlivo posilniť na trhu jednu spoločnosť alebo priemyselnú skupinu;-  narušiť celkovú účasť priemyselného odvetvia na programe označovania ENERGY STAR;-  byť v rozpore s jeho zákonmi a inými právnymi predpismi; alebo-  uložiť technické požiadavky spojené s nadmernými nákladmi.Správne orgány sa vynasnažia, aby v prípade navrhovanej zmeny a doplnenia dosiahli dohodu na prvom zasadaní technickej komisie po podaní návrhu. Ak správne orgány nemôžu dosiahnuť dohodu v prípade navrhovanej zmeny a doplnenia na tomto zasadaní technickej komisie, vynasnažia sa dosiahnuť písomnú dohodu pred nasledujúcim zasadaním technickej komisie.Ak zmluvné strany nie sú schopné dosiahnuť dohodu do ukončenia nasledujúceho zasadania technickej komisie, navrhujúci správny orgán stiahne svoj návrh; a pokiaľ ide o návrh na revíziu špecifikácií, z prílohy C sa odstráni príslušný typ výrobku do dátumu, na ktorom sa správne orgány písomne dohodnú. Všetci účastníci programu sa informujú o tejto zmene a o postupoch, podľa ktorých sa má táto zmena vykonať.Pri príprave nových špecifikácií alebo revízii existujúcich špecifikácií zabezpečia správne orgány účinnú koordináciu a konzultáciu medzi sebou a so svojimi príslušnými záujmovými skupinami, najmä pokiaľ ide o obsah pracovných dokumentov a časových plánov.-  Všeobecné ustanoveniaTáto dohoda nemá dosah na iné programy environmentálneho označovania a každá zmluvná strana ich môže vypracovať a prijať.Všetky činnosti uskutočnené na základe tejto dohody podliehajú platným zákonom a iným právnym predpisom každej zmluvnej strany a dostupnosti príslušných financií a zdrojov.Žiadne ustanovenie tejto dohody neovplyvní práva a povinnosti ktorejkoľvek zmluvnej strany vyplývajúce z bilaterálnej, regionálnej alebo multilaterálnej dohody, ktorú uzatvorila pred nadobudnutím platnosti tejto dohody.Bez toho, aby boli dotknuté iné ustanovenia tejto dohody, ktorýkoľvek správny orgán môže uskutočňovať programy označovania týkajúce sa typov výrobkov, ktoré sa nenachádzajú v prílohe C. Bez ohľadu na akékoľvek ďalšie ustanovenia tejto dohody žiadna zo zmluvných strán nesmie brániť dovozu, vývozu, predaju alebo distribúcii akéhokoľvek výrobku, pretože je nositeľom značiek energetickej účinnosti správneho orgánu druhej zmluvnej strany.-  Nadobudnutie platnosti a trvanieTáto dohoda nadobudne platnosť v deň, keď si zmluvné strany písomne navzájom oznámili, že sa ukončili ich príslušné interné postupy potrebné na nadobudnutie platnosti tejto dohody.Táto dohoda sa uzatvára na obdobie piatich rokov. Aspoň jeden rok pred ukončením tohto počiatočného obdobia sa zmluvné strany stretnú, aby prediskutovali obnovenie tejto dohody.-  Ukončenie platnostiKtorákoľvek zmluvná strana môže kedykoľvek vypovedať túto dohodu na základe trojmesačnej výpovednej lehoty, ktorú písomne oznámi druhej zmluvnej strane.V prípade vypovedania alebo neobnovenia tejto dohody správne orgány informujú všetkých účastníkov programu, ktorých zaregistrovali, o ukončení spoločného programu. Okrem toho správne orgány informujú účastníkov programu, ktorých zaregistrovali, že každý správny orgán môže pokračovať v aktivitách súvisiacich s označovaním na základe dvoch samostatných programov. V tomto prípade program označovania Európskeho spoločenstva nebude používať značky ENERGY STAR. Komisia zabezpečí, že samotná Komisia, členské štáty Európskeho spoločenstva a každý zaregistrovaný účastník programu prestanú používať značky ENERGY STAR do dátumu, na ktorom sa správne orgány písomne dohodnú. Povinnosti uvedené v tomto odseku pokračujú aj po ukončení tejto dohody.-  Príloha A k dohodeV prílohe A sa definuje spoločné logo.-  Príloha B k dohodeV prílohe B sa nachádzajú usmernenia o použití spoločného loga.-  Príloha C k dohodeV prílohe C sa nachádzajú spoločné technické špecifikácie pre vybavenie, na ktoré sa vzťahuje dohoda - t. j. pre počítače, počítačové monitory, zobrazovacie zariadenia (tlačiarne, kopírky, skenery, multifunkčné prístroje), faxové prístroje, frankovacie stroje – v poslednej verzii dostupnej v čase podpísania dohody.2. Komisia podáva Rade správu o výsledku rokovaní a o prípadných problémoch, ktoré môžu nastať počas rokovaní. [1] Ú. v. EU L 172, 26.6.2001, s. 3.[2] Ú. v. EÚ L 99, 17.4.2003, s. 47.[3] Ú. v. EU L 332, 15.12.2001, s. 1.[4] Zelená kniha o energetickej účinnosti alebo Menej znamená viac, KOM(2005) 265, konečné znenie z júna 2005.[5] „Technical and legal application possibilities of the compulsory labelling of the standby consumption of electrical household and office appliances“ (Technické a právne možnosti aplikácie povinného označovania spotreby elektrických domácich a kancelárskych prístrojov), Fraunhofer inštitút pre systémy a inovatívny výskum, Karlsruhe, Mníchov, Drážďany, jún 2005.[6] Ú. v. EU L 297, 13.10.1992, s. 16.[7] Ú. v. EÚ L 191, 22.7.2005, s. 29.[8] Ú. v. EU L 172, 26.6.2001, s. 3.


title: 2014/663/EÚ: Odporúčanie Komisie z  11. septembra 2014 , ktorým sa mení príloha k odporúčaniu 2013/711/EÚ o znížení prítomnosti dioxínov, furánov a polychlórovaných bifenylov (PCB) v krmivách a potravinách  Text s významom pre EHP

text:
               13.9.2014

               SK

               Úradný vestník Európskej únie

               L 272/17

         ODPORÚČANIE KOMISIE
   z 11. septembra 2014,
   ktorým sa mení príloha k odporúčaniu 2013/711/EÚ o znížení prítomnosti dioxínov, furánov a polychlórovaných bifenylov (PCB) v krmivách a potravinách
   (Text s významom pre EHP)

      (2014/663/EÚ)

   EURÓPSKA KOMISIA,
   so zreteľom na Zmluvu o fungovaní Európskej únie, a najmä na jej článok 292,
   keďže:

               (1)

               Odporúčaním Komisie 2013/711/EÚ (1) sa stanovili akčné hodnoty pre dioxíny a PCB podobné dioxínom s cieľom podporiť proaktívny prístup k znižovaniu prítomnosti dioxínov a PCB podobných dioxínom v potravinách.

               (2)

               Je vhodné zosúladiť akčnú hodnotu pre PCB podobné dioxínom v íle ako výživovom doplnku s akčnou hodnotou uplatiteľnou na rovnaký íl určený na kŕmenie zvierat, ako je stanovené v smernici Európskeho parlamentu a Rady 2002/32/ES (2), a takisto zosúladiť akčnú hodnotu pre dioxíny a PCB podobné dioxínom v obilninách určených na ľudskú spotrebu s akčnou hodnotou uplatniteľnou na obilniny určené na kŕmenie zvierat.

               (3)

               Zistilo sa, že olejnaté semená boli kontaminované dioxínmi a PCB podobnými dioxínom, a zatiaľ čo pre olejnaté semená určené na kŕmenie zvierat bola stanovená akčná hodnota, pre olejnaté semená určené na ľudskú spotrebu nebola stanovená žiadna akčná hodnota. Preto je vhodné stanoviť akčné hodnoty pre dioxíny a PCB podobné dioxínom v olejnatých semenách určených na ľudskú spotrebu.

               (4)

               V prípade sušeného ovocia a zeleniny (vrátane sušených byliniek) je vhodné uplatňovať špecifické koncentračné faktory pre príslušné procesy sušenia, ako je stanovené v článku 2 nariadenia Komisie (ES) č. 1881/2006 (3).

               (5)

               Odporúčanie 2013/711/EÚ by sa preto malo zodpovedajúcim spôsobom zmeniť,

         PRIJALA TOTO ODPORÚČANIE:
   Príloha k odporúčaniu 2013/711/EÚ sa nahrádza prílohou k tomuto odporúčaniu.

      V Bruseli 11. septembra 2014

            Za Komisiu

         Tonio BORG

            člen Komisie

      (1)  Odporúčanie Komisie 2013/711/EÚ z 3. decembra 2013 o znížení prítomnosti dioxínov, furánov a polychlórovaných bifenylov (PCB) v krmivách a potravinách (Ú. v. EÚ L 323, 4.12.2013, s. 37).

      (2)  Smernica Európskeho parlamentu a Rady 2002/32/ES zo 7. mája 2002 o nežiaducich látkach v krmivách pre zvieratá (Ú. v. ES L 140, 30.5.2002, s. 10).

      (3)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).

      PRÍLOHA

            „PRÍLOHA
            Na účely prílohy k odporúčaniu 2013/711/EÚ platia tieto vymedzenia pojmov:

                        a)

                        ‚dioxíny a furány (WHO-TEQ)‘ znamenajú sumu polychlórovaných dibenzo-para-dioxínov (PCDD) a polychlórovaných dibenzofuránov (PCDF), vyjadrenú ako toxický ekvivalent Svetovej zdravotníckej organizácie (WHO) s použitím faktorov toxickej ekvivalencie WHO (WHO-TEF);

                        b)

                        ‚PCB podobné dioxínom (WHO-TEQ)‘ znamenajú sumu polychlórovaných bifenylov (PCB), vyjadrenú ako toxický ekvivalent WHO s použitím WHO-TEF;

                        c)

                        ‚WHO-TEF‘ znamenajú faktory toxických ekvivalentov Svetovej zdravotníckej organizácie (WHO) na hodnotenie rizík pre ľudské zdravie vychádzajúce zo záverov stretnutia odborníkov Medzinárodného programu chemickej bezpečnosti (International Programme on Chemical Safety – IPCS) Svetovej zdravotníckej organizácie, ktoré sa konalo v Ženeve v júni 2005 [Martin van den Berg et al., The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds. Toxicological Sciences 93(2), 223 – 241 (2006)].

                        Potravina

                        Akčná hodnota pre dioxíny a furány (WHO-TEQ) (1)

                        Akčná hodnota pre PCB podobné dioxínom (WHO-TEQ) (1)

                        Mäso a mäsové výrobky (s výnimkou jedlých vedľajších jatočných produktov) (2) z týchto zvierat:

                                    —

                                    hovädzí dobytok a ovce

                                    —

                                    hydina

                                    —

                                    ošípané

                              Zmesové tuky

                        1,75 pg/g tuku (3)

                        1,25 pg/g tuku (3)

                        0,75 pg/g tuku (3)

                        1,00 pg/g tuku (3)

                        1,75 pg/g tuku (3)

                        0,75 pg/g tuku (3)

                        0,50 pg/g tuku (3)

                        0,75 pg/g tuku (3)

                        Svalovina z rýb a produktov rybárstva z farmových chovov

                        1,50 pg/g čerstvej hmotnosti

                        2,50 pg/g čerstvej hmotnosti

                        Surové mlieko (2) a mliečne výrobky (2) vrátane maslového tuku

                        1,75 pg/g tuku (3)

                        2,00 pg/g tuku (3)

                        Slepačie vajcia a vaječné výrobky (2)

                        1,75 pg/g tuku (3)

                        1,75 pg/g tuku (3)

                        Íl ako výživový doplnok

                        0,50 pg/g čerstvej hmotnosti

                        0,50 pg/g čerstvej hmotnosti

                        Obilniny a olejnaté semená

                        0,50 pg/g čerstvej hmotnosti

                        0,35 pg/g čerstvej hmotnosti

                        Ovocie a zelenina (vrátane čerstvých byliniek) (4)

                        0,30 pg/g čerstvej hmotnosti

                        0,10 pg/g čerstvej hmotnosti

         (1)  Horné hranice koncentrácie: pri výpočte horných hraníc koncentrácie sa vychádza z predpokladu, že všetky hodnoty jednotlivých kongenérov, ktoré sú nižšie, ako je medza stanoviteľnosti, sa rovnajú medzi stanoviteľnosti.

         (2)  Potraviny uvedené v tejto kategórii definované v nariadení Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 30.4.2004, s. 55).

         (3)  Akčné hodnoty sa nevzťahujú na potravinové výrobky s obsahom < 2 % tuku.

         (4)  V prípade sušeného ovocia a sušenej zeleniny (vrátane sušených byliniek) sa uplatňuje článok 2 nariadenia (ES) č. 1881/2006. V prípade sušených byliniek sa musí zohľadniť koncentračný faktor 7 ako dôsledok sušenia.“